Medved Uroš predvideo kraj zime - Radio televizija Pančevo\n15. februara 2021. 15. februara 2021. 0208\nNa Sretenje po narodnom verovanju rastaju se zima i leto. Tog dana medvedi mogu da predvide da li se zima produžava ili dolaze topliji dani. Ako je verovati medi Urošu koji živi u Beo zoo vrtu stiže lepše vreme.\nPo narodnom verovanju na Sretenje se sreću i razdvajaju zima i leto, dani postaju duži, a noći kraće, na Sretenje medvedi mogu da predvide da li se zima produžava ili je vreme za toplije dane. Ako mečka izađe iz svoje pećine i ne vrati se unutra to znači da zima neće potrajati. Međutim, ako je sunčan dan pa medved ugleda svoju senku, uplaši se i vrati nazad u pećinu prema verovanju to znači da će zima da traje još šest nedelja.\n– Izgleda da su pred nama lepi dani – napisano je na fejsbuk stranici Zoološkog vrta grada Beograda. Prema narodnom verovanju ukoliko na Sretenje osvane sunčan dan, a medvedi se uplaše od sopstvene senke i vrate se u zimski san, veruje se da će zima potrajati još šest nedelja. Ukoliko se to ne dogodi, kao što je danas bio slučaj, uskoro nastupa pravo proleće.\nTo je narodno verovanje metereolozi i dalje za naredne dane predviđju hladne dane. Do nedelje meteorolozi prognoziraju ledene dane s jakim jutarnjim mrazom i minimalnom temperaturom od minus 12 do minus 8 stepeni Celzijusa.


Podrška koju je Ruzvelt davao Srbiji samo je jedan pokazatelj čvrstih veza koje već 100 godina postoje između Srbije i SAD - Balkanska\nPodrška koju je Ruzvelt davao Srbiji samo je jedan pokazatelj čvrstih veza koje već 100 godina postoje između Srbije i SAD\nPodrška koju je Teodor Ruzvelt davao Srbiji i njegova velikodušna donacija, samo su još jedan pokazatelj čvrstih veza koje već 100 godina postoje između Srbije i Sjedinjenih Američkih Država (SAD), izjavio je večeras ambasador SAD u Beogradu Kajl Skat na promociji knjige „Autobiografija“ Teodora Ruzvelta\nSkat je na promociji u knjižari Ivo Andrić u Knez Mihailovoj ulici govorio o 26. predsedniku SAD od 1901. do 1909, o njegovoj svestranoj ličnosti i razvojnom putu od bolešljivog dečaka, potom kauboja, policajca i karijere političara, koji je kao najmlađi predsednik sa 42 godine ušao u Ovalni kabinet, istakavši da njegovo nasleđe i danas živi.\nOn je podsetio da je Ruzvelt odigrao presudnu posredničku ulogu u potpisivanju mirovnog sporazuma kojim je okončan Rusko-japanski rat 1905. godine i 1906. dobio Nobelovu nagradu za mir. Ruzvelt je primio nagradu i sav novac, po izbijanju Prvog svetskog rata, predao Srbima za učešće u ratu, naveo je Skat. Još je 1912. godine u časopisu Autluk magazin pisao u prilog borbi Srbije uz osudu Austro-Ugarske i Turske, uz podršku stvaranju konferederacije balkanskih država, na demokratskim principima, dodao je.\nOd milošte nazvan Tedi, Ruzvelt se smatra prvim modernim predsednikom SAD, a njegova „Autobiografija“ vrednom hronologijom, uz više od 10 dela koja je za sobom ostavio.\nIstoričar Nikola Samardžić ukazao je na ogromnu ulogu američke politike u pobedi Alijanse u Prvom svetskom ratu, dok je politikolog Stefan Surlić predočio današnje pokušaje analitičara da poistovete Ruzvelta i Donalda Trampa, uz ocenu da je to gotovo nemoguće, a da je Ruzvelt sa svojim odlukama, koje su bile istovremeno pionirske i epohalne, nadmašio mnoge američke predsednike.\nTakođe, naveo je da analitičari predviđaju da će Tramp u situaciji u Venecueli, slediti politiku Ruzvelta, da je Latinska Amerika dvorište SAD i da evrospke zemlje tu nemaju upliv.\nRuzveltova „Autobiografija“ prvi put je objavljena na srpskom jeziku na 100 godina od smrti autora, u izdanju Albion Books i World Center.\nAmbasador je ranije najavio svoje prisustvo na promociji knjige.\nAutobiografija jednog od najvećih američkih predsednika, Teodora Ruzvelta, je od skoro dostupna na srpskom jeziku. Biće mi čast da o njemu večeras govorim na promociji knjige u knjižari Ivo Andrić. pic.twitter.com/VJN6mJoaUR\n— Ambassador Kyle Scott (@usambserbia) March 6, 2019\nAmbasador SAD u Srbiji: Uzajamno priznanje mora da leži u srcu sporazuma o normalizaciji\nKajl Skot: “Dogovor o KiM još uvek moguć, Rusija i SAD spremne…”\nBesni “sumnjivi” požar kod Los Anđelesa, vlasti apeluju na ljude da se evakuišu (VIDEO)\nBajden: Preispitati ovlašćenja SAD za upotrebu vojne sile\nMarko Đurić zaključio: Odnosi sa SAD su temelj našeg budućeg napretka\nSAD optužile Kubu za napad na diplomate usmerenim radio frekvencijama\nTags: KAJL SKOT, SAD, TEODOR RUZVELT\nPOTRESAN KRAJ ODANOG DALMATINCA: Odbranio porodicu od kobre i srušio se (UZNEMIRUJUĆI VIDEO)\nDolina Soča je jedan od najlepših delova bivše Jugoslavije (FOTO, VIDEO)\nHRONIKA KULTURA MAGAZIN\nPET MILIONA PIRATSKIH GLEDALACA FILMA TOMA, ŠTETA OGROMNA\nDRUŠTVO LJUDSKA PRAVA POLITIKA\nBeširi: U Srbiji ne postoji politička volja za sprovođenje reformi\nDRUŠTVO POLITIKA REGION\nLinta: Neprihvatljivo da nema optužnica za zločine nad Srbima u zapadnokrajiškim opštinama


R I Z I N G E R I U M: Amy Winehouse: Karibski debakl (VIDEO)\nAmy Winehouse: Karibski debakl (VIDEO)\nAmy Winehouse je u petak na Karibima održala koncert koji je trebalo da označi njen povratak na muzičku scenu. Ipak, obožavaoci su pevačicu optužili da je bila pod uticajem narkotika i alkohola kao i da je zaboravljala reči pesama\nObožavaoci koji su prisustvovali koncertu navode da je pevačica publici izjavila da joj je na koncertu dosadno.\nVeliki broj posetilaca St Lucia Jazz Festivala nastup je okarakterisao kao katastrofalan, blamantan i razočaravajući. Amy je za vreme izvođenja pesme 'You Know I'm No Good' pala preko monitora kada joj je da ustane pomogao jedan od pratećih pevača dok je na početku izvođenja pesme 'Valerie' otišla sa bine posle samo 45 minuta i više se nije vraćala.\nI pored lošeg nastupa ministar za turizan naveo je da će Amy u budućnosti ponovo poznati da nastupi na Karibima. Nastup je trebao da bude način da se Amy zahvali stanovnicima Kariba čiji je gost već nekoliko meseci. Njen portparol je saopštio da su loši vremenski uslovi doveli do tehničkih problema za vreme nastupa britanske pevačice. Amy bi 31. maja trebalo da nastupi na proslavi obeležavanja 50 godina osnivanja izdavačke kuće Island Records u Londonu.


jednokratna pomoć : strana 2 : Južne vesti\nRedovni studenti druge, treće i četvrte godine sa prosekom ocena 9 i više i prebivalištem u Prokuplju, mogu konkurisati za jednokratnu novčanu pomoć koju dodeljuje Opština Prokuplje, a preko Fonda za finanasiranje talenata. Rok za predaju dokumenata je do 19. novembra.\nDečak i 3 devojčice prve bebe u Vranju u 2018. godini\n17:20, 1. 1. 2018.\nPrva beba koja je na svet došla u Novoj godini je dečak koga je ubrzo nakon ponoći rodila Bojana Aritonović iz Dubnice koju su predstavnici vranjske vlasti darivali sa 20.000 dinara. U novogodišnjoj noći rođene još 3 devojčice, a njihove majke darivane su sa po 10.000 dinara.\nNaredne nedelje isplata pomoći roditeljima vranjskih prvaka\n12:09, 1. 12. 2017.\nOdluka da svi đaci prvaci sa teritorije Vranja dobiju po 5.000 dinara krenuće da se sprovodi u ponedeljak, 4. decembra, saopšteno je nakon sednice Gradskog veća. Uskoro i konkurs za dodelu po 20.000 dinara iz gradskog budžeta najuspešnijim visokoškolcima.\n“Poslovni ambijent treba da ohrabruje mlade na preduzetništvo”\n10:25, 24. 7. 2017.\nObrazovni sistem koji se ne poklapa sa potrebama tržišta rada, nedostatak prakse i veština koje traže poslodavci, nedovoljno prilika za radna iskustva, loša ekonomska situaciju, ali i strah od nepoznatog, razlozi su visoke stope nezaposlenosti mladih, smatra nacionalni menadžer programa „Evropski progres“ Marko Vujačić.\nVranju pomoć duplirana, Surdulici prepolovljena\n16:20, 27. 12. 2016.\nVlada Srbije opredelila je novac iz tekuće budžetske rezerve za Grad Vranje u iznosu od 100 miliona dinara, iako je premijer Aleksandar Vučić obećao 50 miliona, dok je Surudulica tražila 30, a dobila 15 miliona dinara.


Predložili zakon o Vladi | MINA\nNaslovnica Crna Gora Predložili zakon o Vladi\nPredložili zakon o Vladi\nPodgorica, (MINA) – Vladu građanskog jedinstva potrebno je formirati 300 dana prije parlamentarnih izbora, sa jednakim brojem ministara iz vlasti i opozicije, predviđeno je Predlogom zakona o Vladi Crne Gore koji su danas predstavili Demokrate, Demos i nezavisni poslanik Neđeljko Rudović.\nPredsjednik Demokrata Akeksa Bečić rekao je da je Crna Gora jedina država u regionu koja nema zakon o Vladi, i da je njegovo usvajanje potrebno zbog redovnog funkcionisanja, ali i definisanja izvršnog modela kontrole u izbornoj godini.\nOn je na konferenciji za novinare kazao da Predlog zakona o Vladi ima pet poglavlja, 44 člana uz evidentan naglasak da je potrebno stvoriti sve pravne pretpostavkke za finalizaciju ovog procesa za šta postoji uporište u nadležnostima Odbora za reformu izbornog zakonodavstva.\nKako je naveo, prva četiri poglavlja su fokusirana na redovno funkcionisanje Vlade.\n“Predložili smo da se racionalizuje broj ministarstava, tako da Vlada ubuduće ima 16 resora, da minimum 40 odsto žena moraju biti na ministarskim pozicijama, da bi konačno pokazali da bi svi u ovom društvu iskreno i istinski težimo ravnopravnosti”, rekao je Bečić.\nPrema njegovim riječima, predloženo je se 300 dana prije svakih parlamentarnih izbora u Crnoj Gori formira Vlada građanskog jedinstva na paritetnoj osnovi vlasti i opozicije.\nBečić je rekao da bi u Vladi bio jednak broj ministara iz vlasti i opozicije.\n“Tamo gdje je ministar iz vlasti obavezno je zamjenik iz opozicije, a tamo gdje je ministar iz opozicije obavezno je njegov zamjenik iz vlasti, da funkcionišu i odlučuju po principu supotpisa, odnosno prava veta”, naveo je Bečić.\nPredloženo je, dodaje on, da opoziciji pripadnu ministarstva unutrašnjih poslova, finansija, rada i socijalnog staranja, poljoprivrede, prosvjete i zdravstva.\nKako je kazao Bečić, predlažu da se za prve parlamentarne izbore formira Vlada građanskog jedinstva saglasno Sporazumu o budućnosti, odmah nakon stupanja na snagu zakona, a za sve naredne saglasno modelu koji bi postao dio zakonodavstva i pravnog sistema.\n“Predložili smo da Vlada građanskoj jedinstva na prvoj sjednici imenuje na mjestima starješina organa, direktora zavoda, fondova, agencija, javnih ustanova, zamjenike direktora na predlog opozicije sa pravom supotpisa”, rekao je Bečić.\nPrema njegovim riječima, predložili su da Vlada imenuje deset budžetskih inspektora, po pet na predlog vlasti i opozicije, koji bi kontrolisali korišćenje budžetskih sredstava, potrošačkih jedinica, subjekata javnog sektora čiji je većinski vlasnik država ili lokalna samouprava.\n“Mislim da je ovo pošteno i džentlmensko rješenje, protiv koje može biti samo onaj koji se plaši kontrole ili koji ima skrivene namjere”, rekao je Bečić.\nRudović je kazao da bi sve što su do sada radili bilo besmisleno ukoliko ne bi imali model za sprovođenje eventualnog dogovora o izbornim uslovima, odnosno ako ne bi imali Vladu građanskog jedinstva koja bi sprovodila dogovor.\n“Znajući da je Demokratska partija socijalista neiskrena, znajući za njihovu praksu, činjenicu da je 2016. godine u oktobru, mjesecu izbora, postojala Vlada izbornog povjerenja i da se desila Koverta i još desetine za koje još nema snimaka, njihovu neiskrenost, to je još jedan razlog više da im niko vjerovatni ne može”, kazao je Rudović.\nOn je rekao da bi bilo neoprostivo i naivno da opozicija pomisli da bi dogovor o izbornim uslovima u vidu usvajanja izbornih zakona mogao biti sproveden na pošten način.


Uvedena prva direktna avio-linija između Australije i Evrope - News - Turistički svet\nUvedena prva direktna avio-linija između Australije i Evrope\nPrvi direktni linijski let putničkog aviona od Australije do Velike Britanije krenuo je iz Perta za London, bez usputnih sletanja, čime se putovanje skraćuje na 17 sati i 20 minuta, saopštila je australijska aviokompanija Qantas.\nTo je prvi redovan let od 14.498 kilometara koji direktno spaja dva kontinenta, naveo je Qantas, jedna od najstarijih aviokompanija sveta. Po dužini, taj let je na trećem mestu u svetu među komercijalnim letovima.\nTo je i najduži komercijalni let ikada do sada avionom boing 787 drimlajner koji prevozi više od 200 putnika, sa 16 članova posade pod komandom pilota Lajze Norman.\nAlan Džojs, izvršni direktor kompanije Qantas, rekao je prošle godine da su tako dugački letovi "poslednja granica svetske avijacije", a zvaničnici turizma Australije se nadaju da će time privući više posetilaca na manje naseljenu zapadnu obalu svoje zemlje.\nJedna od zabrinutosti kompanije bila je udobnost tokom toliko dugog putovanja. Zato neki putnici nose posebne uređaje koji istraživačima Univerziteta u Sidneju omogućavaju da prikupe podatke o spavanju, aktivnosti mozga, sedenju i aktivnosti, kao i o "hidraciji" tokom i posle leta, objavio je Dejli Telegraf iz Sidneja.


Mart 2014. – Kakanj-X\nOktobar 2019 Septembar 2019 August 2019 Juli 2019 Juni 2019 Maj 2019 April 2019\nCIA otkrila da Tito nikada nije postojao\nPredsednik bivše Jugoslavije Josip Broz Tito nikada nije postojao, navedeno je u dokumentu o iluzijama i zabludama naroda nekadašnje SFRJ, koji je nedavno objavljen na sajtu američke Centralne obaveštajne agencije (CIA). U dokumentu, sa…\nNekoliko stotina Kakanjaca na dženazi ispratilo Harisa Begića\nDanas je u mjestu Bičer kod Kaknja obavljena dženaza Harisu Begiću (38) koji je podlegao u Kliničkoj bolnici Mostar, na Odjelu za anesteziju i reanimaciju. On je, podsjetimo, upravljajući automobilom Volkswagen Jetta prošlog petka…\nU bolnici umro vozač Haris Begić iz Kaknja\nSedam dana nakon što je povrijeđen u saobraćajnoj nesreći u mjestu Grabovica, sjeverno od Mostara, Haris Begić (38) iz Kaknja je jučer oko podne podlegao u Kliničkoj bolnici Mostar, na Odjelu za anesteziju i reanimaciju. On je,…\nProvale na rudničkim trafo stanicama: Uprava RMU Kakanj javno upozorava\nIz Uprave RMU Kakanj smo dobili informaciju vezanu za sumnjive radnje koje se u posljednje vrijeme dešavaju na rudničkim trafo stanicama. Uprava RMU Kakanj ovim putem javno upozorava počinioce ovih djela, ali i stanovništvo da ovakve…\nPostratna generacija mladih entuzijasta ne želi da se stopi sa okolinom!\nOno što karakteriše Bosnu i Hercegovinu, svakodnevni odlazak mladih ljudi u neke druge osviještene i razvijene zemlje, učinilo je i od rudarskog grada prosječnu balkansku sredinu, koja grčevito tone u ponore, pa mladi ljudi koji su imalo…\nSjajni Spursi u najboljoj seriji u zadnjih sedam godina, Davis srušio Miami\nOsam NBA dvoboja odigranih noćas donijelo je nastavak serije San Antonio Spursa i Philadelphia 76ersa, a novi poraz, sedmi u posljednjih 11 susreta, upisao je Miami, ovaj put u New Orleansu... San Antonio Spursi potvrđuju sjajnu formu i…\nKakanj: Izvršeno krivično djelo teška krađa u radionicu preduzeća „RMU“ Kakanj\nNa području Kantona javni red i mir je narušen u četiri slučaja, kojom prilikom je jedno lice zadobilo lake tjelesne povrede. U navedenim slučajevima intervenisali su policijski službenici i protiv počinilaca preduzeli zakonom…\n"Žaba" u prepunom Domu kulture\nU prepunom Domu Kulture u Kaknju, 15.3.2014. godine, sa početkom u 19:30, kakanjska publika je imala veliku čast da pogleda odličnu izvedbu predstave Žaba. Predstava koja se već 5 godina igra na daskama pozorišta, ne samo Bosne i…\nNajavljujemo: Nove kino projekcije u Domu kulture!!\nPosjetioce očekuje jedan animirani sinkronizirani film u 3D projekciji „Ćurke na slobodi", i američki blockuster „Robocop" Dugo su Kakanjci i Kakanjke očekivali novu 3D senzaciju u kakanjskom Domu kulture. Ovog puta su došli na svoje.…\nHoće li biti promjene vremena u BiH narednih dana?\nNovčana kazna i katanac na prodavnicu za sve koji danas rade u Crnoj…\nPrev\tNext 1 of 4.711\nKakanj - 20 Oktobar\nVremenska prognoza Naredna sedmica sunčana i topla,temperature i do 29 stepeni\nPOSLIJE OVOGA NEĆE VAM NI PASTI NA PAMET Ljudi to svakodnevno rade, misleći da čine pravu stvar! I ne pomišljaju da ih…\nSarajka Amra taksira i sanja posao u Njemačkoj


Predsednik Srpske demkratske stranke (SDS) Mirko Šarović izjavio je danas u Istočnom Sarajevu da je politika Saveza nezavisnih socijaldemokrata (SNSD) i lidera te stranke Milorada Dodika najveća opasnost po mir i stabilnost u BiH.\n„Ovo je najgora atmosfera od Dejtonskog mirovnog sporazuma do danas. Mi smo u dubokoj krizi i ta kriza može biti gora nego što je sada, toga svi trebaju biti svesni“, kazao je Šarović posle sednice Glavnog odbora SDS-a.\nPrema njegovim rečima, Glavni odbor stranke danas je razmatrao niz pitanja, među kojima su i poslednja odluka Ustavnog suda BiH, kojom se RS osporava vlasništvo nad šumama u tom bh. entitetu, kao i Dodikovoj inicijativi o povlačenju saglasnosti RS na formiranje institucija na državnom nivou, koje nisu bile definisane Dejtonskim sporazumom.\nŠarović je kazao da SDS neće slediti SNSD u njihovim inicijativama, već će o svakom od ovih pitanja imati svoj stav.\nOn je dodao da se SDS zalaže za izvorni Dejton i da će se uvek zlagati da se sve entitetske nadležnosti, koje su prenete na državni nivo, vrate Republici Srpskoj.\n„To treba da se desi na isti način kako su i prenete na državu, a to je u parlamentu i drugim državnim institucijama“, istakao je Šarović, navodeći da su te nadležnosti prenete na državni nivo zahvaljujući glasovima SNSD-a.\nPredsednik SDS-a je naglasio da sve inicijative moraju biti sprovedene na miran način, bez pokušaja destabilizacije države.\n„Vraćanje nadležnosti je potpuno legitimno, samo je pitanje kako do toga može da se dođe. Ne vidim zašto bi neko zbog toga mogao krivično da odgovara… On (Milorad Dodik) mora da se dogovori sa svojim koalicionim partnerima (SDA, HDZ BiH) da izglasaju to u institucijama. Mi mu želimo uspeh u tome“, kazao je Šarović.\nDodao je da će SDS u parlamentu BiH glasati za vraćanje entitetskih nadležnosti.


U Briselu o ZSO, energetici i mostu u Kosovskoj Mitrovici\nIzvor: Radio Televizija Vojvodine, 19.Mar.2018, 17:57\nU Briselu je počela nova runda razgovora delegacija Beograda i Prištine na nivou eksperata. Razgovori se održavaju u okviru tehničkog dijaloga o sprovođenju dogovora iz Briselskog sporazuma. Trilatreali u zgradi Evropske službe za spoljne poslove prethodili su jednočasovni bilateralni razgovori dveju delegacija sa EU posrednicima.\nKako Tanjug saznaje iz izvora bliskih delegaciji Beograda na dnevnom redu >> Pročitaj celu vest na sajtu Radio Televizija Vojvodine << današnjeg sastanka biće tri još neprimenjena dogovora iz Briselskog sporazuma: formiranje Zajednice srpskih opština, dogovor o energetici i funkcionalnost mosta u Kosovskoj Mitrovici.\nPredviđeno je da se tokom sutrašnjeg sastanka razgovara o primeni sporazuma o zajedničkom upravljanju prelazima, a u sredu na dnevnom redu će biti dogovor o slobodi kretanja konkretno pitanje registarskih tablica.\nO primeni dogovora iz okvira Briselskog sporazuma, naročiti o ZSO, razgovaraće i predsednik Srbije Aleksandar Vučić i kosovski predsednik Hašim Tači na sastanku 23. marta u Briselu.\nBlic: NOVA RUNDA RAZGOVORA U Briselu o ZSO, energetici i mostu u Kosovskoj Mitrovici\nIzvor: Večernje novosti, 19.Mar.2018\nU Briselu je počela nova runda razgovora delegacija Beograda i Prištine na nivou eksperata U Briselu je počela nova runda razgovora delegacija Beograda i Prištine na nivou eksperata.Razgovori se održavaju u okviru tehničkog dijaloga o sprovođenju dogovora iz Briselskog sporazuma.Trilatreali...\n19.Mar.2018: Radio Televizija Vojvodine\nDan pre: 18.Mar.2018\nDan posle: 20.Mar.2018


Premijer Srbije Aleksandar Vučić u nedelju je saslušan u policiji povodom optužbi tabloida „Kurir“ da je učestvovao u iznudi i ucenama bivšeg direktora tog lista Aleksandra Kornica.\nTim povodom, ministar policije Nebojša Stefanović je održao vanrednu konferenciju za medije, na kojoj je rekao da je Vućić saslušan na sopstveni zahtev, kao i da je prošao poligraf.\nStefanović je rekao da je Vučić, na poligrafskom ispitivanju, negirao da je učestvovao u pritiscima, uceni i iznudi iskaza nekadašnjeg direktora Kurira Aleksandra Kornica, i najavio da će zbog toga biti sprovedena istraga.\n"Aleksandar Vučić je dobrovoljno odgovarao na pitanja i na sva pitanja odgovorio sa ne, a detektor laži pokazao je da govori istinu. Vučić nikada nije sreo Kornica, nije sedeo s njim bilo gde, a ponajmanje u nekoj kafani", rekao je Stefanović na vanrednoj konferenciji za novinare u Beogradu.\nStefanović je rekao i da su zbog optužbi iznetih u listu Kurir, Vučiću postavljena sledeća pitanja:\n- Da li je ikada video Aleksandra Kornica, bivšeg direktora Kurira?\n"Na sva ta pitanja premijer je odgovrio sa "ne" i detektor laži je pokazao da govori istinu", rekao je Stefanović. On je ocenio da je „očigledno da su laži imale za cilj da destabilizuju zemlju, zbog čega će biti sprovedena istraga o tome ko je i sa kakvim ciljem izneo takve informacije“.\n"Policija će tokom dana pokušati da dođe i do Kornica i nakon podnošenja izveštaja očekujem da se Tužilaštvo izjasni", dodao je Stefanović.\n"Kurir" je u nedelju, na naslovnoj strani objavio da je premijer Vučić, sa još nekoliko lica, pre 20- tak dana tražio od bivšeg direktora “Kurira” Aleksandra Kornica da lažno svedoči i lažno optuži vlasnika “Kurira” Aleksandra Rodića.\nKako piše taj tabloid, "nekadašnji direktor Kurira, Aleksandar Kornic, podneo je krivičnu prijavu Višem javnom tužilaštvu u kojoj navodi da su Aleksandar Vučić, njegov brat Andrej Vučić, vlasnik tabloida Informer Dragan J.Vučićević i direktor Informera Damir Dragić, tražili od njega da lažno optuži Aleksandra Rodića, predsednika "Adrija medija grupe".\nPriveden zbog praćenja Vučića?\nStefanović je, istovremeno, saopštio i da je policija privela lice sa inicijalima S. M. koje je, kako je naveo, osam puta za poslednja 24 sata zatečen "u opservaciji porodičnog doma kuće premijera Aleksandra Vučića".\nStefanović je rekao da je privedeni bio pripadnik policije Republike Srpske i Srbije do 2009. godine, a poslednjih godina je u vezi sa barsko-budvanskom kriminalnom grupom.\nTo lice je, kako tvrdi Stefanović, i bivši pripadnik obezbeđenja Luke Đurovića, izvršioca najtežnih krivičnih dela, koji je ubijen 2013. godine, a koji je, prema rečima Stefanovića, bio u bliskoj vezi sa Lukom Bojovićem.\nKako je rekao Stefanović, S.M. je posle privođenja više puta promenio iskaz, a poslednji put je rekao da to radi za nečiji račun.\n„U toku je intenzivna policijska akcija, s ciljem da se to rasvetli. Maksimalno su pojačane mere bezbednosti zbog ozbiljnosti situacije i za premijera i druge državne funkcionere za koje se smatra da mogu biti ugroženi“, rekao je ministar policije.\nReakcije: Jedinstvo državnih institucija\nVučić se ranije tokom dana sastao sa predsednikom Srbije Tomislavom Nikolićem, nakon čega je, iz Nikolićevog kabineta, saopšteno da je predsednik Republike "izrazio zabrinutost zbog očiglednih pokušaja rušenja izvršne vlasti". U saopštenju se dodaje da je Nikolić "apelovao na jedinstvo i odlučnost u odbrani vitalnih nacionalnih interesa i pozvao nadležne institucije da se odlučno obračunaju sa onima kojima je preči sopstveni interes od državnog".\nNešto kasnije, saopštenjem se oglasio i ministar spoljnih poslova Ivica Dačić, inače lider SPS-a, koalicionog partnera Vučićevih naprednjaka, koji je naveo da “besprizorni napadi na premijera Aleksandra Vučića, potvrđuju da je cilj takve hajke destabilizacija Srbije".\n"Odgovor na takve pritiske iz zemlje i sveta mora biti potpuno jedinstvo svih državnih institucija u cilju zaštite nacionalnih i državnih interesa", naveo je Dačić u saopštenju.\nDačićeva Socijalistička partija Srbije saopštila je da "čvrsto stoji" uz Vladu Srbije na čelu sa Aleksandrom Vučićem, jer su za veoma kratko vreme postignuti veliki rezultati koji su ključni za budućnost Srbije. Ta stranka ocenila je da je potrebno apsolutno jedinstvo svih državnih institucija i ključnih političkih faktora u borbi protiv destabilizacije zemlje.\nMinistar za rad, zapošljavanje, boračka i socijalna pitanja Aleksandar Vulin izjavio je da pruža apsolutnu podršku predsedniku vlade Aleksandru Vučiću u njegovom radu i istakao da je cilj napada na premijera destabilizacija države.\nPotpredsednica Vlade Zorana Mihajlović ocenila je da su medijski napadi na premijera Srbije Aleksandra Vučića nedopustivi i vrlo štetni po Srbiju. Ona je apelovala je na premijera da upravo nakon ovih napada Vlada Srbije još više i bolje nastavi borbu protiv kriminala i korupcije, po kojoj je premijer Vučić, kako je ocenila, prepoznat kao lider i regionu.\nMinistar pravde Nikola Selaković izjavio je da će Srbija reagovari kao pravna država i da neće dozvoliti destabilizaciju, nakon, kako je rekao, napada na premijera Aleksandra Vučića.\nPredsednica Skupštine Srbije Maja Gojković izrazila je "zabrinutost zbog učestalih napada na premijera Vlade Srbije Aleksandra Vučića", čiji je cilj, kako navodi, "očigledna destabilizacija Srbije".\n"Interes građana Srbije je stabilna država koja će moći da odgovori na sve izazove sa kojima se suočava i zato je posao svih nas da zajednički radimo na stvaranju što boljih uslova za život naših građana", navodi se u pisanoj izjavi predsednice parlamenta.\nNedelja "državnog udara" i rat tabloida\nSve ovo se događa na kraju nedelje koja je u tabloidnim medijima označena kao "nedelja u kojoj je moguć državni udar".\nTakođe, već gotovo mesec dana traje svojevrstan „tabloidni rat“ između "Kurira", s jedne strane i vlastima bliskih TV Pink i „Informera“, s druge, a koji je počeo kada je Miroslav Bogićević, vlasnik kompanije "Farmakom", izjavio je da je pod pritiskom danas opozicione Demokratske stranke svojevremeno Aleksandru Rodiću, članu porodice koja poseduje „Kurir“, dao milion evra u kešu – da bi tim novcem preuzeo novinske kuće „Politiku“ i „Novosti“. Sve to Bogićević je ispričao direktno u emisji TV Pink, privatnog medija u čijem informativnom programu dominiraju provladajući sadržaji, a iz policije je stigla i informacija da je Bogićević samoinicijativno prijavio da ga je Rodić reketirao, i to sve potvrdio na poligrafu.\nMedijski triler: Ucene, poligraf i milion evra\n"Informer" i Pink: Linč Vučićevih kritičara


Aktuelno - Biznis\nKategorija: Biznis , Objavljeno 06.02.2019\nBosna i Hercegovina je, prema podacima Vanjskotrgovinske komore BiH, 2018. godine izvezla obuću vrijednosti 750.717.783 KM.\nKategorija: Biznis , Objavljeno 05.02.2019\nNajuspješnija naftna kompanija u Bosni i Hercegovini, Hifa Petrol, koja je u 2018. godini investirala preko 10 miliona konvertibilnih maraka, započela je 2019. godinu novim investicijama, odnosno širenjem svoje maloprodajne mreže.\nKategorija: Biznis , Objavljeno 04.02.2019\nKategorija: Biznis , Objavljeno 01.02.2019\nKategorija: Biznis , Objavljeno 31.01.2019\nBunjo Grupacija ukazuje na olakšice pri kupovini eko vozila za krajnje kupce\nBunjo Grupacija podržava prijedlog odluke o privremenom smanjenu carinskih stopa pri uvozu novih automobila, te poziva nadležne institucije da daju doprinos, sa svoje strane, u promociji eko automobila.\nKategorija: Biznis , Objavljeno 30.01.2019\nKategorija: Biznis , Objavljeno 29.01.2019\nMeđunarodni aerodrom u Dubaiju saopštio je da je i dalje najprometniji u svijetu za međunarodni putnički saobraćaj.\nKategorija: Biznis , Objavljeno 28.01.2019\nNa Ilidži se gradi najveća kongresna dvorana na Balkanu\nU okviru kompleksa Hotela Hills na Ilidži za nekoliko mjeseci trebala bi biti okončana izgradnja velike kongresne dvorane koja će imati kapacitet 5.000 mjesta, a prema procjenama, bit će najveći objekt ovog tipa na Balkanu.\nKategorija: Biznis , Objavljeno 25.01.2019\nKategorija: Biznis , Objavljeno 24.01.2019\nU Srebrenici bi na proljeće trebala biti otvorena pekara potvrdili su Feni iz Odjeljenja za privredu i razvoj Općine Srebrenica.\nKategorija: Biznis , Objavljeno 23.01.2019\nOnline Korisnici: 23


Najpametnije ili trenutno moguće - Dimitrije Boarov - Peščanik\nNajpametnije ili trenutno moguće\nKako je objavljeno u medijima, u Beogradu su 17. novembra počeli pregovori s ruskim Gaspromom o ugovoru kojim treba da se realizuje poznati energetski sporazum Srbije s ovom kompanijom o NIS-u, gasovodu Južni tok i gasnom skladištu Banatski Dvor, a koji je zaključen januara ove godine. Kako je ranije najavljeno ti pregovori bi trebalo da budu okončani do kraja ove sedmice (22. novembra) – a naša javnost, uprkos (nezvanično lansiranim) raznovrsnim vestima o toku tih navodnih pregovora, ni danas zapravo ne zna ni da li je doista reč o nekakvim poslovnim i pravnim pregovorima negde u Beogradu, ni o čemu se u suštini pregovara (ako se pregovara), ni šta je doista predmet ugovora, ni da li je uopšte jasan cilj celog posla?\nJedino što je jasno, to je ono što je premijer Mirko Cvetković naglasio više puta – da naša strana insistira da se u skladu s ključnom idejom energetskog sporazuma sačini jedinstveni ugovor za sva tri aspekta energetskog sporazuma. To jednostavno znači da je prodaja Gaspromu većinskog udela u NIS-u povezana sa gradnjom Južnog toka i punjenjem gasnog skladišta u Banatskom Dvoru. Uzgred, nešto slično je, još oktobra prošle godine (kada se energetski paket aranžman tek pripremao), rekao i Aleksej Miler, prvi čovek Gasproma, kada je u Beogradu RTS-u izjavio: „Mi sve segmente saradnje smatramo jednim kompleksnim projektom“.\nUprokos svemu tome, kako se čuje, Dmitrij Mališev, predstavnik Gasproma za Srbiju, u Beograd je doveo samo „stručnu ekipu“ koja i nema mandat za nekakve pregovore, nego je ovlašćena samo za „tehničku realizaciju“ posla koji je već projektovan u sedištu Gasproma. Jedino što, izgleda, imaju u torbi jeste ugovor o preuzimanju NIS-a, onakav kakav oni predlažu. Čak i ako je to tačno, to ne znači, odmah, da neki (tajni) pregovori između Beograda i Moskve nisu u toku – ili bi naša javnost to tako trebalo da zaključi – jer je u našu štampu procurio niz zahteva koji su zapisani u nečemu što bi se moglo nazvati našom „pregovaračkom agendom“, a koja je navodno još ranije upućena ruskoj strani.\nKao što je pažljivi čitalac naših novina već saznao, u toj agendi su: penali za Gasprom u korist budžeta Srbije ukoliko Južni tok bude kasnio; zahtev za njegovu projekciju na 20 milijardi kubika gasa godišnje; obaveza punjenja Banatskog Dvora o ruskom trošku do 800 miliona kubika; obaveza Gasproma da uz kupovinu 51 odsto kapitala za 400 miliona evra, „dokupi“ još 19,5 odsto akcija NIS-a kako bi se namirila obećanja radnicima kompanije i prijavljenim građanima za besplatne akcije; ulaganje svežeg kapitala Gasproma u modernizaciju NIS-a, a ne zaduživanje zajedničkog preduzeća za 500 miliona evra, uz rusku garanciju, te tretiranje starog duga NIS-a i te garancije kao svojevrsne dokapitalizacije ove kompanije; ugovorena podela menadžerskih ingerencija u NIS-u, to jest regulisanje nekog prava „zlatne akcije“ srpske manjinske strane oko određenih odluka kompanije, itd.\nAko tome svemu dodamo i poznati problem „neupisanosti“ 95 odsto kapitala koji koristi NIS u njegovo“vlasništvo“, pitanje sporednih delatnosti u NIS-u koje su već ranije formalno „izlučene“ iz NIS-a, sudbinu njegovih dugova i sudskih sporova i sijaset drugih tvrdih pravnih pitanja koja se ni u jednoj pravnoj državi ne mogu rešiti po „ajn-cvaj“ sistemu, uz šampanjac i tapšanje po ramenu, već precizno i unapred – onda nam se čini razumljivim pitanje: da li su svi ti problemi dosad već raščišćeni do one mere, da se doista može potpisati jedan ugovor, kao najozbiljniji pravni posao među načelno ravnopravnim subjektima (kako glasi jedna od mnogobrojnih definicija ugovora). Naravno, kad ugovorne strane nisu ni načelno ravnopravne – sve je jednostavnije.\nKad je reč o pregovaračkim pozicijama, usuđujem se, onako sa strane (kao neodgovorni kibicer), da procenim da su one oslabile na obe strane stola. Gasprom sigurno nije dobro prošao u vihoru svetske krize, koji ruši cenu nafte, pa tako i gasa velikom brzinom (pad cena od blizu 70 odsto za samo dva meseca). U tom smislu, sada se postavlja i pitanje hoće li Evropa, prema ranije dogovorenim uslovima, hteti ili smoći blizu 10 milijardi dolara čak i za izgradnju Severnog toka, pa se u tom kontekstu i pitanje izgradnje Južnog toka pomera gotovo u „neizvesnu beskonačnost“. Uostalom, već se čuju glasovi da ni priča o trasi Južnog toka kroz Srbiju zapravo još nije gotova i da možemo očekivati deo tog gasovoda (ako ga ikad bude) u nepodnošljivom rasponu između 400 i 40 kilometara (u zavisnosti da li će on ići i kroz Rumuniju) – te je razglabanje o njegovom kapacitetu samo mlaćenje prazne slame (jer tranzitni prihod, naravno, više zavisi od dužine gasovoda koju rentirate nego od širine njegove cevi). Sa druge strane, i pozicija Srbije se u poslednjih 10 meseci znatno promenila, pa bi, po mišljenju nekih „pragmatičara“, i tih famoznih „samo 400 miliona evra“ za NIS, dobro došli u restriktivno planiran plan budžetskih prihoda za iduću godinu.\nNajpametnije za obe strane, verovatno, bilo bi sporazumno odlaganje posla bar za godinu dana, dok se, eventualno, prilike na svetskom tržištu koliko-toliko ne normalizuju. Ali, i u biznisu, i u politici – nikada se ne donose najpametnije, nego samo trenutno moguće odluke.


Vogošća bez pitke vode | Eko akcija\nNakon više upozorenja nadležnim, općinskim i kantonalnim strukturama, čelnici preduzeća „Vodovod“ zatvorili su filtersko postrojenje za prečišćavanje vode u Vogošći. „Procjenom rizika mi smo objekt morali staviti van funkcije dok se stanje te ogromne količine otpada ne dovede u normalno stanje, kazala je u izjavi za TVSA šefica Službe za sanitarnu inspekciju preduzeća Vodovod.\nRazlog je blizina otpada koji svojim količinama može biti prijetnja ugrožavanju kvaliteta pitke vode za stanovnike.\nNakon poslijeratnog naseljavanja, Općina Vogošća susreće se s problemom kontinuiranog snabdijevanja pitkom vodom. Do sada su stanovnici vodu dobijali dijelom sa Bačeva, Peračkog vrela i putem prečišćavanja vode iz Vogošćanskog potoka. Zbog velike količine otpada na obalama Vogošćanskog potoka upitan je rad i prečistača na ovom području.\nVogošćani su zahvaljujući ovom prečistaču do sada dobijali dodatnih 80 litara u sekundi pitke vode. Iako detektori za kvalitet vode do sada nisu pokazali štetne materije, zbog stanja na terenu koje smo zatekli, nadležni u preduzeću Vodovod nisu željeli rizikovati.\nU preduzeću Vodovod, ističu, da su o ovome problemu do sada u više navrata razgovarali sa nadležnim u Općini Vogoća. U rješavanje ovog problema trebali bi se uključiti svi nivoi vlasti, ukoliko se želi izbjeći da ova općina ne bude suočena sa većim redukcijama od dosadašnjih.


170 godina od razaranja Novog Sada | TV KANAL 9 NOVI SAD\nNaslovna EMISIJE 170 godina od razaranja Novog Sada\n170 godina od razaranja Novog Sada\nVIDEO K9: Zašto i na koji način je Novi Sad razoren i tri petine njegovog stanovništva ubijeno 12. juna 1849. godine, bila je tema predavanja koje je istoričar Dejan Mikavica održao u Galeriji Prometej povodom 170 godina od bombardovanja našeg grada.\nNajtragičniji dan u istoriji Novog Sada bio 12. jun 1849. godine, kada je grad bombardovanjem mađarske vojske topovskom artiljerijom sa Petrovaradinske tvrđave skoro u potpunosti razoren.\nPredavanje istoričara Dejana Mikavice o ovom događaju jedna je od brojnih manifestacija u gradu upriličenih u znak obeležavanja te nezapamćene tragedije. Širi politički osnov mađarsko-srpskog sukoba, kako se moglo čuti na predavanju, bila je borba Srba za lični integritet u okviru Habzburške monarhije.\n“Ovaj sukob, odnosno bombardovanje Novog Sada deo je jednog šireg istorijskog i političkog konteksta. Mađari su hteli da obnove svoju državnost, bili su složni i kompaktni kao nacija, ali i u tome da nijedna nemađarska nacija nema pravo na ravnopravan politički status, to se odnosilo na Srbe. U tom kontekstu Srbima nije ostalo ništa drugo nego da definišu svoje nacionalne zahteve, što su uradili na Majskoj skupštini 1848. što nije predstavljalo ništa drugo do ideju o srpskoj državnosti u Habzburškoj monarhiji”, naveo je profesor.\nProglašenje Srpske Vojvodine, kako je istakao, direktno je protivrečilo mađarskom pravu i narušavalo suverenitet i integritet Ugarske. Bilo je izvesno da će do doći do jednog od, prema njegovim rečima, najsurovijih i najkrvavijih sukoba na području Vojvodine, koji je dostigao vrhunac bombardovanjem Novog Sada 1849. godine.\n“Pre 170 godina sa Petrovaradinske tvrđave bombardovana je novosadska varoš, i u tom strahovitom bombardovanju petrovaradinske posade izginuo je veliki broj Srba. U beleškama su ostali zapisi da su ulice bile pune leševa, grad je stradao ne samo od bombardovanja, već i od požara koji se proširio i posledice su bile katastrofalne. Recimo, od 20 hiljada ljudi, nakon bombardovanja ostalo je da živi svega oko 6000 stanovnika”, rekao je Mikavica.\nGrad je pre Srpske revolucije 1848/49 imao oko 20.000 stanovnika i prvi period revolucije je uspeo da preživi bez većih posledica, iako je bilo iseljavanja prvo Srba, a potom i drugih naroda, kao i nestašica hrane i drugih problema. Tog 12. juna 1849. godine Novi Sad je skoro sravnjen sa zemljom i ostao je bez većine stanovnika, a zbog razmera tragedije bečki dvor je imao ideju da potpuno raseli preostalo preživelo stanovništvo. Delegacija uglednih Novosađana nakon bombardovanja je otišla u Beč kako bi zatražila pomoć od dvora za obnovu Novog Sada.\n“Posle tog razgovora deputacija se uputila u Beč i posle razgovora sa Francom Jozefom dobila je vrlo ohrabrujuća obećanja koja su bila ispunjena, posebno onaj deo od carskog fonda od milion i po forinti koji su koristili Novosađani za obnovu svog grada. Te prve godine nije došao celokupan iznos, na raspolaganju je bilo oko 800 hiljada forinti i Novosađani su zahvaljujući svom trudu bili u prilici da obnove svoj grad”, istakao je Mikavica.\nCarskim fondom, kako je rekao, nedugo zatim uspešno su obnovljene mnoge ulice koje su praktično nestale poput Hlebarske, Gospodske i Futoške, obnovljeni su i stanovi i zgrade trgovaca i zanatlija, sakralni objekti od kojih je najvažnija Saborna crkva, ali i ostale brojne institucije koje je bombardovanje izbrisalo sa lica zemlje. Sećanja na jedan od najtragičnijih perioda u istoriji Novog Sada zabeležena su u mnogim spisima koji se čuvaju u kulturnim institucijama u Novom Sadu.\nU kolektivnom sećanju Novog Sada ostalo je malo spomenika koji čuvaju uspomenu na ovaj tragični događaj, a jedan od njih je spomen krst koji se nalazi na Temerinskom putu neposredno nakon mosta na Klisi, kao i nekoliko đuladi koja su uzidana u fasade kuća u Dunavskoj ulici.\nPrethodni tekst‘Drvo sećanja’ na 1849. u Dunavskom parku\nSledeći tekstRazvojno održivi do 2030.


Dodik najavio novi sastanak SNSD, HDZ i SDA oko formiranja Saveta ministara BiH - Svet - Dnevni list Danas\nPočetna » Svet » Dodik najavio novi sastanak SNSD, HDZ i SDA oko formiranja Saveta ministara BiH\nDodik najavio novi sastanak SNSD, HDZ i SDA oko formiranja Saveta ministara BiH\nPredsedavajući Predsedništva BiH i lider Saveza nezavisnih socijaldemokrata (SNSD) Milorad Dodik izjavio je da bi sledeće sedmice u Mostaru trebalo da bude održan sastanak delegacija SNSD-a, HDZ-a BiH i SDA o formiranju novog Saveta ministara.\n1Piše: Beta 06. aprila 2019. 11.35 Izmenjeno: 10. aprila 2019. 04.04\nDodik je rekao da je teško prognozirati šta će doneti taj sastanak.\nPrema njegovim rečima, vlast na nivou BiH je već mogla biti formirana da se SDA držala dogovora i poštovala zakon, navodeći da je ta stranka uvek nešto kalkulisala.\n„Nakon silnih pokušaja već mi je dosadilo da bilo šta kažem u vezi sa tom klackalicom. Kada budu spremni da formiramo vlast, poznati su principi koje smo prihvatili lider HDZ-a BiH Dragan Čović i ja na sastanku sa liderom SDA Bakirom Izetbegovićem“, rekao je Dodik za „Glas Srpske“.\nPrema njegovim rečima, više nema nikakve potrebe za pregovorima.\nGovoreći o potpisanom sporazumu SDA i DF-a, Dodik je ocenio da je reč o bošnjačkom bloku i da oni sami izmedju sebe treba da se dogovore o pozicijama.\n„DF ne može biti u svemu tome samostalan subjekt. U ovom mandatu mesto predsedavajućeg Saveta ministara BiH i tri ministarstva pripadaju Srbima. Po tri ministarstva imaće Hrvati i Bošnjaci, to je jasno“, istako je Dodik.\nOn je naglasio da je konačno vreme da bude formirana vlast i završena cela ta „trakavica“ zbog evropskog puta, ako ga, kako je rekao, u Sarajevu uopšte hoće.\n„EU je, po mom razumevanju, rekla da, ukoliko formiramo vlast do maja, moguće je da dobijemo mišljenje za kandidatski status u toku tog meseca. Ako vlast ne bude formirana, oni to neće razmatrati, jer slede izbori u EU i tada će sve postati veći problem“, naveo je Dodik.\nOn je ponovio da ne prihvata Akcioni plan za članstvo u NATO (MAP) kao uslov za formiranje Saveta ministara, dodavši da mu to sve liči na „Izetbegovićevu podvalu“.\nbosna i hercegovina, Milorad Dodik, republika srpska, SNSDBanjaluka\n06. aprila 2019. u 19.48\nSmicalice i blokade u funkcionisanju centralnih organa BiH, ,koje je Dodik (kao glavni sherif Banja/Luckog entiteta) do sada pravio, vracaju mu se kao bumerang.To je Bosna,za koju se isti pravi da je ne razume….ili je razume na pogresan nacin. Razume je onoliko, koliko je potrebno da zadrzi fotelju u Sarajevu i Banja Luci i bude prirepak politickim desperadosima iz Beograda.


7. novembar 2013. Predsednik Narodne skupštine i generalni sekretar Saveta Evrope\nPredsednik Narodne skupštine primio generalnog sekretara Saveta Evrope\nPredsednik Narodne skupštine dr Nebojša Stefanović primio je u Domu Narodne skupštine generalnog sekretara Saveta Evrope Torbjorna Jaglanda (Thorbjørn Jagland).\nSastanku su prisustvovali članovi Stalne delegacije Narodne skupštine u Parlamentarnoj skupštini Saveta Evrope.\nPredsednik Narodne skupštine izrazio je zadovoljstvo zbog posete i ponovio privrženost Srbije vrednostima Saveta Evrope, posebno kad je reč o borbi protiv korupcije i organizovanog kriminala. Istakao je činjenicu da Savet Evrope podržava Srbiju u nastojanjima za sticanje punopravnog članstva u Evropskoj uniji i izrazio očekivanje da će pregovori o poglavljima sa EU započeti krajem decembra, odnosno u januaru sledeće godine.\nOcenjujući da je vladavina prava ključno pitanje, Stefanović je podsetio da je u tom pogledu dosta toga učinjeno u proteklom periodu. Posebno je govorio o ulozi Parlamenta i istakao da se, pored zakonodavne, pažnja sve više posvećuje jačanju nadzorne uloge i to kroz rad skupštinskih odbora. Kao jedno od ključnih pitanja, predsednik Narodne skupštine označio je Briselski sporazum i ocenio da lokalni izbori održani 3. novembra na Kosovu i Metohiji predstavljaju dobar korak, i pored činjenice da je bilo prigovora na sam proces izbora. Takođe je ocenio da je bezbednost Srba na Kosovu i Metohiji još uvek razlog za zabrinutost.\nIzražavajući zahvalnost za principijelno poštovanje pozicije Srbije, kao članice Saveta Evrope, odnosno njenog teritorijalnog integriteta i suvereniteta, Stefanović je zahvalio i na pomoći Stalne delegacije Narodne skupštine u PSSE i ocenio da je njen rad u Savetu Evrope verovatno najaktivniji od našeg pristupanja toj organizaciji.\nPredsednik Narodne skupštine upoznao je sagovornika i sa ekonomskom situacijom u zemlji i posebno ukazao na problem nasleđenog velikog javnog duga. Kao jedan od prioriteta ekonomske politike, naveo je smanjenje budžetskog deficita i u tom kontekstu ukazao na problem raskida sa dosadašnjom višegodišnjom praksom subvencioniranja državnih kompanija.\nGeneralni sekretar Saveta Evrope takođe je istakao aktivno učešće naše delegacije u toj organizaciji, koja je, po njegovoj oceni, jedna od najaktivnijih. Usvajanje „Istambulske deklaracije“ u srpskom Parlamentu ocenio je kao veoma značajan doprinos naše zemlje principima Saveta Evrope i dodao da učešće Srbije u toj organizaciji doprinosi postizanju njenog cilja da postane članica Evropske unije.\nTorbjorn Jagland je, kao značajne elemente promovisanja evropske politike Srbije, naveo reforme u oblasti pravosuđa i proces pomirenja u regionu i u tom svetlu pomenuo neposredno završeni susret sa parlamentarnom delegacijom Bosne i Hercegovine. Podsećajući na neutralan status Saveta Evrope u odnosu na kosovsko pitanje, rekao je da su sve aktivnosti Saveta Evrope i procesa monitoringa usaglašene sa zvaničnim Beogradom. Naglasio je da je proces monitoringa važan za poštovanje standarda Saveta Evrope u poštovanju ljudskih prava i da postoji značajan prostor za delovanje, bez ulaženja u pitanje konačnog statusa, pri čemu ne treba činiti bilo šta što bi ugrozilo proces u Briselu.\nOdgovarajući na pitanje koje se odnosilo na regionalnu saradnju i pomirenje u regionu, predsednik Stefanović je naveo da pokrajinski organi u Vojvodini funkcionišu na šest zvaničnih jezika, kao i da ih ima više samo u Evropskoj uniji. Ocenio je da je nedavna poseta hrvatskog predsednika Josipovića i njegov dijalog sa predstavnicima izbeglih Srba iz Hrvatske, kao i današnji susret sa delegacijom Bosne i Hercegovine govore da je Srbija otvorila novo poglavlje u odnosima sa susedima. Kao jednu od zajedničkih ocena sa sastanka sa delegacijom Bosne i Hercegovine, Stefanović je naveo da iz prošlosti treba učiti, ali da treba gledati u budućnost.\nU razgovoru su učestvovali i članovi Stalne delegacije Narodne skupštine u Parlamentarnoj skupštini Saveta Evrope, narodni poslanici Vesna Marjanović, Svetislava Bulajić, Stefana Miladinović i Vladimir Ilić.


Napredak u poglavljima 23 i 24 je ključ integracionog uspeha, a on nije moguć sa zarobljenim, neefikasnim i politički podobnim tužilaštvom. Zbog toga je i ovaj zakon osnovni preduslov suštinskog napretka Crne Gore u procesu evropskih integracija, ističe se u saopštenju uz podsećanje da je predlog izmena zakona u potpunosti usaglašen sa predlozima Venecijanske komisije.\n- On je i plod šireg društvenog konsenzusa, koji je i neophodan našem društvu kako bi na kvalitetan način sproveli reformu. Ko god to ne razume ili se ograđuje od reformi u tužilaštvu, u direktnoj ili uvijenoj formi, a dolazio iz vlasti ili opozicije, na sebe preuzima odgovornost za izostanak suštinskih rezultata u borbi protiv organizovanog kriminala i korupcije - navodi se u saopštenju.\nŠta donose novi tužilački zakoni? Vicepremijer Abazović kaže da je glavna novina izmena u sastavu Tužilačkog saveta koja je usklađena sa preporukama Venecijanske komisije.\n- PRIČAMO o korupciji na visokom nivou, a ne možemo nikoga da procesuiramo. Mi nemamo presude iz tog domena, nemamo presude ni za jedan kontroverzan privatizacioni proces koji se desio u Crnoj Gori. Nacionalni interes Crne Gore je da se izbori sa korupcijom i organizovanim kriminalom - poruka je Dritana Abazovića.\n- Trenutno imamo jednak broj članova TS iz stručne javnosti i onih koje bira parlament. Izvršna vlast naravno, imaće svog predstavnika, ali ne bih gledao na to kao da će tom predstavniku pripadati zlatni glas, jer očekujem da i ljudi koji su iz tužilačke struke, konačno podignu svoj glas u cilju nekog stvaranja kvaliteta, a ne samo da tamo sede da bi štitili svoje kolege koje ne rade svoj posao - saopštio je Abazović.\n- Ima još promena koje se odnose na disciplinskog tužioca i nekih segmenata odgovornosti rukovodilaca svih nivoa državnih tužilaštava, od VDT preko glavnog specijalnog tužioca do rukovodilaca na nižim nivoima tužilaštva.\nNa putu u Evropsku uniju, Crna Gora mora da realizuje obaveze iz poglavlja 23 i 24. Upravo su zamerke evropskih zvaničnika bile da se mora poboljšati odgovornost tužilaca na svim nivoima.\nInače, poslanici Spoljnopolitičkog odbora Evropskog parlamenta usvojili su izveštaj o Crnoj Gori, izvestioca Tonina Picule. Oni su izrazili punu podršku procesu pristupanja Crne Gore Evropskoj uniji i pozvali novu vladu da se usredsredi na nove reforme.\nEvropska komisija Crna Gora Vlada Crne Gore Dritan Abazović Zakon o tužilaštvu Venecijanska komisija


Tegeltija: Potrebno otvoriti pregovore sa MMF za novi aranžman\nPredsjedavajući Savjeta ministara Zoran Tegeltija razgovarao je danas, u okviru redovnog proljetnog zasjedanja, sa predstavnicima Međunarodnog monetarnog fonda o dosadašnjim realizovanim aktivnostima i mogućnostima novog aranžmana sa ovom međunarodnom finansijskom organizacijom.\nMMF POVEĆAO PROGNOZU Korona mjere donose rast svjetske privrede od 6 odsto u 2021. godini\nMeđunarodni monetarni fond (MMF) podigao je procjenu rasta globalne ekonomije za 2021. godinu na 6 odsto, u odnosu na januarsku prognozu od 5,5 procenata, saopštila je Gita Gopinat, glavni ekonomista MMF, na današnjoj konferenciji za novinare.\nVlasti u BiH su tokom prošle godine povećali spoljni dug za gotovo 540 miliona KM, a najveći dio novca pozajmljen je od ino kreditora zbog, kako političari tvrde, saniranja negativnih posljedica pandemije virusa korona.\nDirektorica MMF poručila: Izgledi za ekonomski oporavak od pandemije nejednaki\nIzgledi za oporavak od ekonomskog usporavanja usljed pandemije kovid 19 nesigurni su i nejednaki, izjavila je direktor Međunarodnog monetarnog fonda Kristalina Georgijeva.\nPredsjedavajući Savjeta ministara Zoran Tegeltija istakao je da BiH treba aranžman sa MMF i da nije dobro što nije postignuta saglasnost o Pismu namjere.\nMeđunarodni monetarni fond (MMF) biće spreman da pomogne BiH u slučaju da se zbog virusa korona pogorša ekonomska situacija, ali će to biti moguće samo pod novim proširenim aranžmanom, rekao je rezidentni predstavnik MMa u Sarajevu Endrju Džuel.\nGrupa 20 (G20) trebala bi da preduzme snažne političke korake da bi preokrenula opasne razlike zbog kojih bi zemlje koje su u najvećem razvoju mogle da posustaju godinama, izjavila je direktor Međunarodnog monetarnog fonda Kristalina Georgijeva.\nRegistar bankarskih računa građana, za koji većina vjerovatno nikad nije ni čula da postoji, preko noći je postao prvorazredni političi problem u BiH i jedan od tri razloga zbog kojih je propala prva runda pregovora sa MMF o kreditu teškom 1,5 milijardi KM.\nDirektor Međunarodnog monetarnog fonda (MMF) Kristalina Georgijeva izjavila je danas da u svjetskoj ekonomiji i dalje postoji visok stepen neizvjesnosti zbog pandemije virusa korona.\nDogovor o novom trogodišnjem proširenom aranžmanu još nije postignut zbog nedostatka konsenzusa u vezi reformi koje bi trebale biti dio programa, saopšteno je iz MMF.


"Lokacija, lokacija i lokacija!" - Retail Magazin\nZnačaj i ispravnost ove tvrdnje do danas nije promenjena, s tim da je potrebno naglasiti da je sa stanovišta savremenih ispitivanja nephodno izmeniti kriterijum na osnovu kojeg se bira lokacija za smeštanje maloprodajne delatnosti. Frekventnost kupaca u određenom delu grada, tačnije broj prolaznika koji će svakodnevno prolaziti pored određene maloprodaje od velike je važnosti za stacioniranje maloprodajnog objekta, i svakako povećava mogućnost da veći procenat prolaznika zaista uđe u u radnju i kupi proizvod ali nikako nije presudan faktor za uspešno poslovanje.\nPotrebno je uvrstiti i dodatnu ključnu komponentu: kakav tip ljudi prolazi u datom momentu pored objekta, koje su njihove potrebe i životne navike. Za ilustraciju i potvrdu ovakve tvrdnje poslužiće sledeći primer: ukoliko je supermarket poznatog trgovinskog lanca smešten van naselja, koje pripada kategoriji manjeg grada, odmah pored frekventnog puta kojim dnevno prolazi veliki broj vozila i samim tim veliki broj potencijalnih kupaca, činjenica da se nalazi na visoko prometnom mestu, na prvi pogled idealnom za smeštanje maloprodajne delatnosti, nikako ne garantuje uspešno poslovanje poslovne jedinice. Zašto? S obzirom na veličinu mesta i sam način življenja, navika stanovništva je da koristi bicikl prilikom odlaska u kupovinu, čime se prednost daje prodajnim objektima do kojih je lakše i brže doći ovim konvencionalnim prevoznim sredstvom, iako to znači da će kupovinom u drugom, bližem objektu, naići na uži izbor artikala i potrošiti veću količinu novca.\nSlično tome, u zavisnosti od proizvoda koji vam je potreban, važnost mesta ili udaljenosti na kojoj je prodavnica smeštena potpuno je irelevantno. Ukoliko su vam potrebne novine kupićete ih na najbližem kiosku, ako vam je neophodan deo za automobil, obići ćete nekoliko radnji, bez obzira na njihovu udaljenost i kupiti deo u onoj koja nudi najnižu cenu ili najpogodnije uslove za plaćanje. Ako je vaš prohtev luksuzna robna marka koju možete pronaći na drugom kraju grada ili jedino u glavnom gradu zemlje u kojoj živite, vi ćete izdvojiti i novac i vreme potrebno za put do mesta koje vam omogućuje da realizujete željenu kupovinu.\nPojava i razvoj interneta u mnogome menja lice i način kupovine. Za „veće“ kupovine neophodna je i konsultacija nekoliko online sajtova. Firme koje su svoje proizvode na atraktivan način predstavile kupcima putem ovog, danas najmoćnijeg medija, u prednosti su, jer se selekcija prodavnica koje će kupac posetiti često vrši pretražujući internet mrežu, a onda, ako su zadovoljeni potrebni kriterijumi kada je u pitanju cena ili performansa proizvoda, dolazi do razmene dobara ili maloprodajne aktivnosti, bilo da kupac fizički odlazi u maloprodajni objekat ili želi da mu proizvod bude dostavljen na kućnu adresu.\nfrekventnost kupaca lokacija objekta pozicija vaznost


Šarović: BiH je oštećena za 4,5 miliona KM otkako je Kosovo uvelo takse na naše proizvode – Biznis.ba\nobjavljeno 27. dec 2018. u 17:42\nBosna i Hercegovina oštećena je za 4,5 miliona dolara otkako je Priština uvela takse na proizvode iz naše zemlje, potvrdio je za Klix.ba ministar vanjske trgovine i ekonomskih odnosa BiH Mirko Šarović.\nPodsjećanja radi, Vlada Kosova je početkom novembra usvojila odluku o uvođenju zaštitnih mjera za uvoz svih proizvoda koji se proizvode u Srbiji i BiH. Ova mjera podrazumijevala je taksu od deset posto na sve proizvode koji se uvoze na Kosovo, a porijeklom su iz Srbije i BiH. Međutim, kosovska vlada je krajem novembra povećala takse na 100 posto na robu iz BiH i Srbije.\n“Za mjesec dana primjene taksi na robu iz BiH, na Kosovo je izvezeno robe manje za 4,5 miliona KM u odnosu na isti period prošle godine kada je izvezeno robe u vrijednosti od skoro 12 miliona KM”, kazao nam je Šarović.\nŠarović je ranije istakao kako se odluka Kosova o povećanju takse ne može tolerisati te da je u potpunosti suprotna osnovnim principima trgovine u okviru CEFTA-e i nema utemeljenja.\n“Ocjenjujemo da se radi o odluci bez presedana kada je riječ o regionalnom CEFTA sporazumu”, kazao nam je Šarović u novembru.\nZajednički cilj Srbije i BiH jeste da se ukinu ove mjere koje su uvele privremene institucije u Prištini i da se onda započnu razgovori ne samo o ukidanju vancarinskih barijera već o suštinskom stvaranju zajedničkog ekonomskog prostora u ovom dijelu Evrope.\nSrbijanski ministar trgovine, turizma i telekomunikacija Rasim Ljajić izjavio je kako direktna šteta u Srbiji od uvođenja taksi Kosova iznosi čak 34, 6 miliona eura, dok je indirektna šteta višestruko veća.


Za samo tri dana 200 prijavljenih za banjalučki Digital Spark » m:blog – blog.mtel.ba\nZa samo tri dana 200 prijavljenih za banjalučki Digital Spark\nFebruar 27, 2015| m:vijesti| Views: 144\nOgromna zainteresovanost mladih za m:tel i Allview IT projekat\nTreći “Digital Spark – Allview IT&M Challenge” pod generalnim pokroviteljstvom kompanije m:tel stiže i u Banjaluku, nakon izuzetno uspješnih konferencija u Sarajevu i Mostaru koje su održane tokom novembra prošle godine, a na kojima je učestvovalo skoro 200 mladih zainteresovanih za razvoj IT i poslovnih vještina.\nRiječ je o konferenciji iz oblasti informacionih tehnologija (IT) i marketinga, koja je namijenjena mladim preduzetnicima, studentima, freelancerima i programerima, te marketing menadžerima, a biće održana u subotu 28. februara u 10 časova u prostorijama Ekonomskog fakulteta u Banjaluci.\nO kakvoj se zainteresovanosti za ovaj projekat radi, govori i podatak da je na adresu konkursa za banjalučki “Digital Spark” stigao ogroman broja prijava, pa se potrebnih 200 učesnika prijavilo u samo prva tri dana, mnogo prije isteka zvaničnog roka za prijave.\nOvo je nedvosmislen pokazatelj da su mladi Banjalučani veoma zainteresovani za razvoj novih tehnologija i njihovu praktičnu primjenu, jednako kao i njihove kolege u Mostaru ili Sarajevu.\nPodsjetimo, prva konferencija Digital Spark održana je u prostorijama sarajevskog Hub387, a zatim i sedam dana kasnije u Tehnološkom parku Intera u Mostaru, a sva mjesta za učešće bila su brzo popunjena, baš kao što je to slučaj i sada u Banjaluci.\nProgram “Digital Spark” konferencije je brižljivo podijeljen na nekoliko najaktuelnijih tema, koje učesnicima predstavljaju stručnjaci u svojim oblastima.\nTako je o glavnoj temi konferencije u Sarajevu je govorio Faik Ćatibušić, senior software inženjer iz kompanije Mistral Technologies, koji je otkrio učesnicima sve o Androidu, trenutno najpopularnijem operativnom sistemu, te predstavio njegovu posljednju verziju – Lollipop. Banjalučani će na ovu temu slušati svog sugrađanina Đorđa Hrnjeza, senior software developera iz kompanije Asseco.\nKada je u pitanju IT biznis kao prilika za mlade, za tu temu u Banjaluci biće zadužen Vladimir Ćorda iz Inovacionog centra Banjaluka, koji će takođe predstaviti i modele podrške i razvoja ovog sektora.\n“Digital Spark je zaista fantastična prilika da se mladi poduzetnici – sadašnji i budući – upoznaju sa najnovijim trendovima u svjetskom start up i marketing svijetu. Nekada je bilo potrebno 50 godina da se izgradi kompanija od milijardu dolara, a sada je tehnologija i dostupnost iste smanjila taj jaz na svega par godina”, naveo je Kenan Salihbegović, marketing menadžer Hub387, koji je držao predavanje na temu IT biznisa u Sarajevu i dodao da mu je izuzetno drago da najuspješnije domaće kompanije poput M:tel-a shvataju važnost ulaganja u mlade i širenje znanja kada je u pitanju oblast tehnologije.\nMaja Starčević, marketing menadžer iz organizacije Auctus, koja je držala predavanja na oba prethodna izdanja “Digital Sparka”, i mladima u Banjaluci će otkriti ponešto o tajnama primjene marketing koncepta u razvoju i komercijalizaciji tehnoloških inovacija.\nNakon izlaganja stručnjaka planiran je i konstruktivni dijalog učesnika i predavača, na kraju druženja biće upriličena zabavna provjera usvojenog znanja, a najboljima su uručeni poklon paketi.\nPored m:tel-a i kompanije Allview iz Rumunije, kao generalnih pokrovitelja, organizator banjalučke Digital Spark konferencije je Omladinski centar Auctus iz Banjaluke uz partnersku podršku Ekonomskog fakulteta u Banjaluci.


Beta 16. jula 2021. 21:25\nMinistarka trgovine, turizma i telekomunikacija Srbije Srbije Tatjana Matić izjavila je danas da je u prvih pet meseci ove godine broj turista iz Turske u Srbiji porastao za 49 odsto u odnosu na lane.\nMatić je, nakon sastanka s ministrom kulture i turizma Turske Mehmetom Nuri Ersojem rekla i da su turisti iz Turske sada na prvom mestu, kada je reč o dolasku stranih turista u Srbiju, saopšteno je iz Vlade.\nOna je navela da je prihvaćen predlog turskog kolege da gradjani Srbije putuju u Tursku, a turski državljani u Srbiju samo sa ličnom kartom.\nU saopštenju na sajtu Vlade Srbije je navedeno da su sagovornci ocenili i da postoje velike mogućnosti za unapredjenje saradnje dve države u toj oblasti.\nErsoj je rekao da će Srbija i Turska raditi na tome da njihovi gradjani mogu da putuju u onu drugu zemlju samo sa ličnom kartom.


RTS :: Austrija pomaže Srbiji u borbi protiv koronavirusa\nDonacije Austrija pomaže Srbiji u borbi protiv koronavirusa\nčetvrtak, 28. maj 2020, 12:13 -> 15:34\nAustrija pomaže Srbiji u borbi protiv koronavirusa\nKao deo pomoći u borbi protiv koronavirusa, Austrija je donirala Srbiji pakete sa higijenskim sredstvima.\nMinistar spoljnih poslova Austrije Aleksander Šalenberg i savezni ministar Austrije za Evropsku uniju i ustavna pitanja Karolin Edštadler predali su pomoć u prisustvu ministra spoljnih poslova Ivice Dačića i ministra za evropske integracije Jadranke Joksimović.\nPomoć Razvojne agencije Austrije uručena je u skladištu Crvenog krsta Srbije, a reč je o paketima sa higijenskim sredstvima.\nKako je rečeno agenciji Tanjug u Crvenom krstu Srbije, to je prvi deo pomoći pošto su planirani paketi pomoći i u hrani.\nDačić čestitao Austriji na uspešnoj borbi\nIvica Dačić je zahvalio Austriji koja, kako je rekao, već godinama upućuje humanitarnu pomoć Srbiji.\nDačić je podsetio da su Austrijanci 25. aprila najavili da će uputiti pomoć Srbiji i da to sada i realizuju.\nIzrazio je saučešće svim porodicama koje su tokom pandemije izgubili svoje najbliže i primetio da su se Austrija i Srbija uspešno borile sa pandemijom.\n"Takođe, prevezli smo 57 austrijskih državljana iz Srbije u tu zemlju i omogućili da više od 2.000 naših državljana dođe u Srbiju", istakao je Dačić.\n"Paketi samo deo pomoći"\n"Solidarnost je ulaganje u zajedničku budućnost, zato je EU uložila 3,3 milijarde evra pomoći Zapadnom Balkanu tokom krize sa koronom", rekao je Šalenberg.\n"Cilj nam je da ponovo uspostavimo slobodu putovanja u Evropi, čim se za to budu stekli zdravstveni uslovi. Za to je potrebno još malo strpljenja kada je reč o porodicama u Austriji i Srbiji koje su trenutno razdvojene", kazao je Šalenberg.


D. C. - 14.08.2009 -\nStres je, nažalost, sastavni deo savremenog života većine ljudi. Stresnim situacijama često smo izloženi na poslu, u saobraćaju, u porodici… Stres i hronični umor su preduslovi za mnoge bolesti: visok krvni pritisak, srčane bolesti, gojaznost i drugo. Stres je obično povezan sa nervozom, umorom, anksioznošću, a može da vodi i u depresiju… Dugotrajno izlaganje stresnim situacijama može znatno da naruši naše zdravlje i tada je obično veoma teško lečenje.\nDa bismo se uspešno nosili sa stresom i stresnim situacijama, treba da jedemo hranu koja sadrži: kalcijum, magnezijum, vitamin C, vitamin B-6, vitamin B-12, triptofan, folnu kiselinu, cink, esencijalne masne kiseline…\nU borbi protiv stresa pomaže umerena fizička aktivnost, češće odmaranje, spavanje i redovno uzimanje većih količina tečnosti. Pored toga, značajno može da nam pomogne: aromaterapija (biljna ulja za masažu, tople kupke, masaža…), meditacija i joga vežbe, akupresura, akupunktura, čajevi (kamilica, valerijana, lipa, karanfilić…).


DEVICA - Znak sa ''HILJADU'' kvaliteta, znak koga svi POSTUJU, evo zbog cega su Device toliko OMILJENE, i zbog cega ih drugi ljudi OBOZAVAJU! - emotivna LUDA\nDEVICA – Znak sa “HILJADU“ kvaliteta, znak koga svi POSTUJU, evo zbog cega su Device toliko OMILJENE, i zbog cega ih drugi ljudi OBOZAVAJU!\nDevica – znak koji prelazi sa reci na dela, znak koji uvek ucini ono sto obeca, znak koga je lako zavoleti…\nOsobe rodjene u znaku device se izdvajaju pre svega svojim ponasanjem, mnoge osobe pricaju jedno a cine drugo, dok device ono sto govore one i cine, device nikada nisu dvolicne, device uvek sebe predstavljaju bas onakvim kakve i jesu.\nOsobe rodjene rodjene u znaku device su one kojima je stalo do misljenja drugih ljudi, ali nije devicama stalo do misljenja svih ljudi, nego samo do misljenja onih iskrenih i dobrih ljudi, devicama je veoma vazno da za njih svi dobri i iskreni ljudi misle da su dobri ljudi.\nOsobe rodjene u znaku device ne dopustaju sebi bilo kakve ishitrene odluke, device sebi ne dopustaju greske, devica ima veliku zelju za napredovanjem, ali ne zele device samo da napreduju tako sto ostvaruju uspehe, nego device zele da napreduju kao ljudi, device imaju cilj a to je da postanu sto je moguce kvalitetniji ljudi.


ZAKON O ZAŠTITI KONKURENCIJE: ZNAčAJ POšTOVANJA OBAVEZE PRIJAVE KONCENTRACIJE\nZakon o zaštiti konkurencije ("Službeni glasnik RS" br. 51/09), koji je počeo da se primenjuje 01.11.2009. godine, utvrdio je obavezu prijave koncentracije (notifikacija), na način i pod uslovima propisanim ovim zakonom i Uredbom o sadržini i načinu podnošenja prijave koncentracije ("Službeni glasnik RS" br. 89/09).\nTakođe je utvrdio dužnost učesnika u koncentraciji da prekinu sprovođenje koncentracije do donošenja rešenja Komisije, kao i njenu nadležnost da u slučaju sprovođenja koncentracije suprotno ovim obavezama, odredi meru zaštite konkurencije učesniku na tržištu, u obliku obaveze plaćanja novčanog iznosa u visini najviše 10% od ukupnog godišnjeg prihoda.\nNekoliko godina primene Zakona predstavlja sasvim sigurno dovoljno dug period da se svi na koje se on odnosi, upoznaju sa mogućnostima i granicama koje je postavio, ali i stavom Komisije da ga dosledno sprovodi u svim njegovim segmentima. Stoga Komisija želi da pošalje jasnu poruku svim učesnicima na tržištu, da nepoštovanje obaveza koje se odnose na prijavu koncentracije i prekid sprovođenje koncentracije do donošenja rešenja Komisije, predstavljaju ozbiljnu povredu Zakona i da će se u slučajevima u kojima se utvrdi njeno postojanje, rešenjem odrediti mera zaštite konkurencije.\nEvropska komisija je 10. juna 2009. godine, donela odluku kojom je određena kazna od 20.000.000,00 evra belgijskoj kompaniji Electrabel S.A., jednoj od vodećih evropskih energetskih kompanija, zbog sticanje kontrole nad Compagnie National du Rhône SA (CNR) iz Francuske, koje je sprovedeno bez odluke Komisije, odnosno zbog nepoštovanja obaveze "mirovanja" sprovođenja koncentracije do dobijanja odluke Komisije. Važno je napomenuti da je Electrabel podneo 2008. godine prijavu koncentracije, koju je Komisija odobrila, ali uz zadržavanje prava da utvrdi stvarni datum sticanja kontrole. Odlukom iz juna 2009. godine, utvrđeno je da je Electrabel S.A., stekao de facto pojedinačnu kontolu nad francuskom kompanijom 23. decembra 2003. godine, bez prethodnog odobrenja EK. Kaznu, odnosno odluku Komisije je potvrdio i Opšti sud (nekada Prvostepeni sud), presudom iz decembra 2012. godine, kojom je odbijena žalba kompanije Electrabel. Evropska komisija je pre ovog slučaja, donela samo nekoliko odluka kojima su određene kazne zbog nepoštovanja obaveze prijave koncentracije i povrede obaveze da se zastane sa njenim sprovođenjem, ali je visoka kazna u konkretnom slučaju, bila određena primenom kriterijuma kao što su veličina kompanije, dužina trajanja povrede i postojanje određene prakse EK u ovakvim slučajevima. Stav Komisije je bio da se povreda mora smatrati ozbiljnom, bez obzira na ocenu same koncentracije, jer je propuštanje obaveze u suprotnosti sa osnovnim pricipom EU Uredbom o kontroli koncentracije, koji obezbeđuje prethodnu, ex ante kontrolu koncentracija od značaja za EU.\nRazlog za upoznavanje sa ovom odlukom Evropske komisije, koja je verovatno već poznata pojedinim učesnicima na tržištu, je potreba da se ukaže na činjenicu da poštovanje zakonom propisanih obaveza nije puka formalna dužnost učesnika u koncentraciji, odnosno sticaoca/sticalaca kontrole. Naprotiv, radi se o obavezi koju pre svega treba posmatrati u kontekstu mogućih negativnih efekata koji koncentracije za koje nije pribavljeno odobrenje Komisije mogu imati na konkurenciju i značaja koji upravo prethodna kontrola koncentracija ima u obezbeđivanju zaštite od ograničavanja, narušavanja ili sprečavanja konkurencije, odnosno stvaranja ili jačanja dominantnog položaja učesnika koncentracije na relevantnom tržištu.\nIzvor: Vebsajt Komisije za zaštitu konkurencije,26.7.2013.


Agencija: Nejasno izjašnjavanje Prekršajnog suda o Zorani Mihajlović : Nadlanu.com\nAgencija: Nejasno izjašnjavanje Prekršajnog suda o Zorani Mihajlović\nObjavljeno 14. feb 2014. / 22:15:11\n"Nije u nadležnosti prekršajnih sudova da odlučuju o tome da li je ili ne 'došlo do zloupotrebe javne funkcije', već o postojanju ili nepostojanju prekršajne odgovornosti, u ovom slučaju tek nakon okončanja postupka pred Agencijom", navodi se u saopštenju.\nAgencija time odgovara da na to što je Prekršajni apelacioni sud u Beogradu saopštio danas da Agencija za borbu protiv korupcije nije pokrenula prekršajni postupak protiv ministarke energetike, razvoja i zaštite životne sredine Zorane Mihajlović zbog zloupotrebe javne funkcije.\nVršilac funkcije predsednika Prekršajnog suda u Beogradu Milan Marinović izjavio je da se pred tim sudom ne vodi postupak protiv Zorane Mihajlović, odnosno da Agencija za borbu protiv korupcije nije dostavila Zahtev za pokretanje prekršajnog postupka.\nAgencija za borbu protiv korupcije ja navela da je, postupajući po službenoj dužnosti i u skladu sa zakonskim ovlašćenjima, pokrenula postupak za odlučivanje da li je Zorana Mihajlović u obavljanju javne funkcije postupala suprotno odredbama Zakona o Agenciji za borbu protiv korupcije.\n"Ministarki je, u skladu sa zakonom, ostavljen rok od 15 dana da se u postupku pred Agencijom izjasni, nakon čega će Agencija doneti odluku u ovom predmetu. Kako je navedeni postupak u toku i nije doneta odluka o tome da li postoji povreda ovog zakona, tačno je da Agencija nije podnela zahtev za pokretanje prekršajnog postupka, pa je nejasno zbog čega se Prekršajni apelacioni sud oglašava saopštenjem u vezi sa postupkom koji vodi drugi državni organ", navodi Agencija.\nAgencija je, takođe, podsetila da je u njenoj nadležnosti pokretanje i vođenje postupka za odlučivanje o tome da li u slučaju bilo kog funkcionera postoji povreda Zakona o Agenciji za borbu protiv korupcije.\n"Agencija se, baš kao i Prekršajni apelacioni sud, zalaže za vođenje postupaka pred institucijama koje su po zakonu nadležne da te postupke vode", dodaje se u saopštenju.\nMediji su ranije preneli da je Agencija za borbu protiv korupcije pokrenula postupak protiv Zorane Mihajlović zbog zloupotrebe ministarske pozicije u stranačke svrhe.\nagencija za borbu protiv korupcijeprekršajni sudzloupotreba službenog položajazorana mihajlović


Rehabilitovan Momčilo Jokić, osnivač ilegalne KPJ\nIzvor: Radio Televizija Vojvodine, 15.Dec.2010, 15:47 (ažurirano 02.Apr.2020.)\nDa je pravda spora, ali dostižna govori i slučaj rehabilitacije Momčila-Moma Jokića (73), jednog od osnivača prve opozicione ilegalne Komunističke partije Jugoslavije i kopredesednik čuvenog Barskog kongresa od 6. aprila 1974. godine.\nJokić je rehabilitovan odlukom Višeg suda u Kragujevcu posle 36 godina od kada je osuđen na 11 godina strogog zatvora zbog krivičnog dela udruživanja protiv naroda i države.\nTitov obračuna sa neistomišljenicima\nSudsko veće je, navedeno je u obrazloženju, u postupku rehabilitacije poznatog književnika i publiciste nedvosmisleno utvrdilo da je suđenje Jokiću i njegovim istomišljenicima bio politički proces i obračun Josipa Broza Tita sa svima koji su bili nezadovoljni politikom Saveza komunista i stanjem u zemlji, samoupravnim socijalizmom i "tihom" izdajom Kosova i Metohije.\nJokić kaže da je odluka zakasnela, ali da je on, ipak, dobio moralnu satisfakciju.\n"Nema veće časti od skidanja žiga čoveku koji je osuđen kao 'neprijatelj naroda'", rekao je Jokić Tanjugu.\n"Ako čovek veruje u svoje ideale onda rehabilitaciju doživljava kao pobedu pravde nad lažima", kazao je Jokić, i danas uveren da narod koji, kako kaže, nema svoje mučenike i heroje, nema pravo na svoju budućnost.\n"Srpski narod je uvek imao svoje heroje koji nisu tražili ni vlast, ni ordenje, ni priznanja, ali su svojim bolom i heroizmom ušli u istoriju kao žive ikone svog naroda", kazao je Jokić, navodeći da je i njegovo književno i umetničko stvaralaštvo posvećeno filozofiji slobode i odbrani istine i časti celog jednog pokoljenja.\nJokić, rođeni Pećanac, bio je jedan od 35 osnivača prve opozicione antititovske partije u bivšoj Jugoslaviji i jedan od čelnih ljudi osnivačkog Kongresa obnove KPJ u Baru, glavni i odgovorni urednik ilegalnog lista "Komunistička iskra".\nMesec dana po održavanju kongresa, njegovi osnivači i učesnici su "provaljeni" i tajno pohapšeni po naredbi Saveznog tužioca SFRJ i u najstrožoj konspiraciji razmešteni u više zatvora širom zemlje.\nJokić je, presudom Velikog krivičnog veća u Titogradu 18. septembra 1974. godine, osuđen je na 11 godina strogog zatvora, od kojih je, u Kazneno-popravnom domu "Velje Brdo" u Spužu, izdržao osam.\nUkazom Predsednika Predsedništva SFRJ Sergeja Krajgera pušten je uslovno na slobodu 22 meseca posle Titove smrti. Njegovim istomišljenicima, od kojih je, osim njega, danas živ samo još jedan, suđeno je i u Okružnom sudu u Peći.\n"Ni posle izlaska iz zatvora nisam bio slobodan, jer su me neprekidno pratili. Bio sam emigrant u svojoj zemlji", objašnjava Jokić svoj višedecenijski disidentski položaj, ali je to vreme neprihvaćanja, ignorisanja i odbacivanja u široj javnosti iskoristio da napiše značajna književna dela.\nNjegovo političko-istorijsko delo "Tajni dosije Josip Broz" doživelo je tri izdanja, a u pripremi je i četvrto, dopunjeno, dok je u takozvanoj lepoj književnosti objavio 12 knjiga, pet drama, autor je antologije "Poezija Slovena od 9. veka do danas" i drugih književnih dela.\n"Trenutno sam okupiran rukopisom za knjigu 'Politika i zločin', koja će biti posvećena svim mojim saborcima i stradalnicima Brozovog komunističkog režima", objašnjava Jokić svoje planove, iskreno zadovoljan što je istina našla pravdu, a zakon ukinuo sramotu.\n15.Dec.2010: Radio Televizija Vojvodine\nDan pre: 14.Dec.2010\nDan posle: 16.Dec.2010


Početna / Kepler tim u Arizoni\nI ove godine naš tim će biti angažovan da radi program snimanja, arhiviranja i prodaje svih konferencijskih predavanja, kao i pre- i post- konferencijskih radionica.\nTokom deset dana konferencije, pored rada na ovom projektu, naši predavači Aleksandar i Lea Imširagić, kao i ISAR podpredsenica za Srbiju Zorica Ilievski će održati konferencijaska predavanja. Aleksandar će govoriti na temu „Praktična značenja stepenova zodijaka planetarnih egzaltacija i padova“, dok će Leino predavanje biti o načinima „Kako da iscelimo izazovne Marsove aspekte“. Pored ovoga, u toku konferencije, svako jutro Lea će držati i Energetsku Astrologiju kao i energetske vežbe otvorene za sve učesnike konferencije. Zorica Ilievski će po prvi imati predavanje na ISAR-ovoj konferenciji i to na temu „Značaj Ascedenta u natalnoj karti“.\nPored profesora Kepler Instituta, naši predstavnici na ovoj međunarodnoj astrološkoj konferenciji će biti i KAPA profesionalni astrolozi –Emira Antonić, Svetlana Miletić, Zorana Stanojević, kao i Zvezdana Pančić predstavnica iz Hrvatske, i učenica druge godine Mirjana Perendija. Ovom timu će se u Arizoni priključiti i dvočlana ekipa iz Čikaga koja upotpunjava projektni tim snimanja i arhiviranja predavanja.\nISAR astrološka konferencija je jedna od najvećih i najznačajnijih svetskih astroloških konferencija koja okuplja najveća imena astrologije kako sa teritorije USA tako i iz celog sveta. Veliki spektar astroloških predavanja, novih otkrića i primera iz prakse svetskih profesionalnih astrologa, na jednom mestu, daju priliku susreta, razmene i povezivanja astrološkog sveta i stvaranja novih ideja i razvoja astrologije u duhu sadašnjeg vremena.\nNakon 01.10. naš tim će imati priliku da upozna detaljnije još neke delove Arizone, kao i Nevade i Kalifornije – te se nadamo lepim slikama i utiscima nakon njihovog povratka.


Ludilo od napitka pije se pre doručka: Ubrzava metabolizam, čisti jetru, podstiče mršavljenje\nM. P. 28. aprila 2022. 05:09\nPored vode potreban je još jedan sastojak!\nU narodnoj medicini postoje razni prirodni napici koji blagotvorno deluju na telo – voda sa suvim grožđem zauzima posebno mesto. Ovaj napitak se koristi za razne zdravstvene probleme, a posebno je delotvoran u detoksikaciji jetre. Voda sa suvim grožđem ima veću količinu lako svarljivih antioksidanata. Ove supstance značajno olakšavaju funkcionisanje jetre i povećavaju efikasnost brojnih enzima. Osim toga, suvo grožđe takođe sadrži dijetalna vlakna koja optimizuju rad creva i podstiču metabolizam.


VUČIĆ NA DEONICI AUTO-PUTA PRELJINA – POŽEGA: Obilazi radove na tunelu Laz – UDARNA VEST . rs\nVUČIĆ NA DEONICI AUTO-PUTA PRELJINA – POŽEGA: Obilazi radove na tunelu Laz\nčetvrtak, 1. aprila, 2021 četvrtak, 1. aprila, 2021 5 min read UdarnaVest .rs\nPredsednik Republike Srbije Aleksandar Vučić obilazi radove na auto – putu E-763 Miloš Veliki, na deonici Preljina – Požega, tunel „Laz“, a dogovoren rok za završetak radova je 6. januar 2022. godine. Ova deonica duga 31 kilometar najzahtevnija je na pravcu do Požege, imaće tri tunela i 35 mostova, što je otprilike trećina dužine te deonice. Predsednik je najavio i potpisivanje ugovora za dodatnih 107 kilometara od Požege do Boljara.\n– Za danas je velika vest je da ćemo već u maju pokušati da potpišemo ugovor za dodatnih 107 kilometara od Požege do Boljara, do crnogorske granice. To znači da će biti 2 sata i 15 minuta Beograd- CG granica. To su tekstonske promene u našoj zemlji. To će biti na veliku radost za građane Arilje, Ivanjice, celog Peštera i svih okolnih mesta, ali i za građane Crne Gore – najavio je Vučić.\nPredsednik je istakao da su najvažniji životi ljudi i da se zato i da se zato grade auto-putevi. Predsedik je naglasio da će Srbija biti premrežena auto-putevima.\nDo septembra kreće gradnja obilaznice oko Užica, u avgustu auto-put Niš-Merdare\nVučić je najavio je da će do septembra početi izgradnja obilaznice oko Užica.\nPredsednik Srbije Aleksandar Vučić najavio je danas da će izgradnja autoputa Niš-Merdare početi u avgustu. Vučić je rekao da je u toku tenderska procedura.\nKineska ambasadorka Čen Bo rekla je da su istu lokaciju obišli u junu prošle godine, a da je do sada projekat postigao veliki napredak.\nPredsednik je obišao i radove u tunelu Laz.\nKraj radova na auto-putu do 6. januara 2022. godine\n– O tome razmišljam svakog dana, svi se trudimo da radovi budu završeni do tada – rekao je kineski predstavnik, koji je zadužen za izvođenje radova.\nSa predsednikom je i kineska ambasadorka Čen Bo, kao i ministar građevine Tomislav Momirović, direktor Puteva Srbije Zoran Drobnjak, direktor Кoridora Srbije Aleksandar Antić, kao i bivši ministar građevinarstva Milutin Mrkonjić.\nNa delu Koridora 11 od Preljine do Požege biće izgrađeni tuneli Laz, Munjino Brdo i Trbušani sa po dve odvojene tunelske cevi u ukupnoj dužini od 11,8 kilometara. Radovi će, prema ugovoru sa kineksom kompanijoj Čajna konstrakšn komjunikejšn kompani (ČČ) koštati 450 miliona evra.\nZavršetak ovog dela autoputa Miloš Veliki omogućiće da se od Čačka do Požege stigne za pola sata. Kada deonica bude završena, kineska kompanija će nastaviti gradnju Koridora 11 od Požege ka granici sa Crnom Gorom. Ta deonica duga je 107 kilometara, a procenjena vrednost radova je oko 1,5 milijarde evra.


KONAČNA CENA SUNCOKRETA 28,5 DINARA – ВОЈВОЂАНСКE\nLala 16/08/2018\tCena suncokreta\n“Viktorija logistika”, deo MK Grupe, inače najveći otkupljivač i prerađivač suncokreta u zemlji, objavila je konačnu cenu suncokreta i ona iznosi 28,50 dinara, nezvanično saznaje Agrosmart. Poljoprivrednici su iskazali veliko nezadovoljstvo akontnom cenom, a sada, kada je objavljena i konačna, u najmanju ruku su, kako kažu – ogorčeni. Kažu da će sačekati zvanično saopštenje „Viktrija logistike“ pa će reagovati.\nDirektor „Viktorija logistike“ Mladen Jovanović pre par dana izjavio je za Agrosmart da se uslovi otkupa određuju na osnovu cena u okruženju i da mimo njih ova kompanija ne može da formira cene, “jer sva su okolna tržišta postala sistem spojenih sudova”.\nU okolini Stare Pazove desetak otkupljivača davalo je akontne cene od 25 do 28 dinara, ali smo se svih ovih dana plašili toga da i konačna neće biti značajno viša – kaže za “Agrosmart” Jaroslav Fabri, predsednik Udruženja poljoprivrednika Stara Pazova, koje je deo Nacionalne asocijacije poljoprivrednika Srbije (NAPS).\nOpet se ponavlja jedno te isto, predajemo robu a ne znamo po kojoj ceni. Očigledno, imali smo razloga da sumnjamo u to da će akontna cena biti uvećana tek za dinar ili dva, kao I prethodnih godina. Ogorčenje poljoprivrednika je veliko. Čak je i prinos manji od očekivanog, kod nas je od 1,5 do 2,5 tone po hektaru – kaže Fabri.\nUzmimo samo u obzir troškove goriva. Svake godine se trudimo da što više uložimo i unapredimo proizvodnju i našu konkurentnost, a izgleda da samo sebi pravimo trošak i gubitak. S druge strane, otkupljivači se lako dogovore i to je uglavnom ista cena. Mi smo veoma razočarani ali nažalost nemoćni da utičemo na bilo šta. Bojimo se da kako žetva odmiče ne bude kao sa pšenicom pre par godina, kada je cena na početku žetve bila viša nego kasnije – naglašava Fabri.\nVidećemo da li će ta cena da prođe. Svesni smo toga da ni u okruženju ona nije puno viša, u Mađarskoj je, recimo, 270 evra plus PDV, to je 35 dinara po kilogramu. Ali u Mađarskoj poljoprivrednici dobijaju subvencije od 500 evra, a kod nas subvencije dobijaju uljare da bi izvozile ulje i da bi bile konkurentne na tržištu. Država treba to da izbalansira i da vidi na koji način će da uredi tržište tako da i mi dobijemo korektnu cenu – naglašava Jakšić napominjući da je ratarima sasvim jasno da država ne treba da utiče na tržište, ali da u drugim državama poljoprivreda dobija subvencije, pošto ima 40 odsto manje zarade nego u ostalim granama, a naši ih poljoprivrednici gotovo i nemaju i trebalo bi da imaju višu cenu poljoporivrednih proizvoda nego u okruženju.\n“Viktorija” je poremetila sve objavivši akontnu cenu od 26 dinara. Drugi otkupljivači u ovom delu Banata su krenuli sa akontnonom cenom od 30 do 32 dinara ali su svi stali čekajući naredne poteze ove kompanije – kaže Petrov dodajući da su bosanski i hrvatski kupci bili spremni da plate i 40 dinara.\nPrevious Previous post: „ИЗАЂИ МИ НА ТЕГЛУ“ ПОНОВО У СРБОБРАНУ\nNext Next post: SRBIJA DOBILA PRVI ISTRAŽIVAČKI CENTAR EKOLOŠKE POLJOPRIVREDE


Završena kampanja "Zagrljaj podrške", podijeljene zahvalnice - Klix.ba\nSa uručenja mamografa u Višegradu\nPrezentiranjem rezultata i podjelom zahvalnica zaslužnima, u Domu mladih u Sarajevu, sinoć je zvanično završena kampanja "Zagrljaj podrške" u okviru koje je urađeno mnogo na podizanju svijesti javnosti o potrebi ranog dijagnosticiranja karcinoma dojke i prikupljen novac za kupovinu dva mobilna mamografa.\nRealizacija kampanje "Zagrljaj podrške" počela je u oktobru prošle godine, a sakupljeno je 150.000 KM od kojih je kupljen po jedan mamograf za domove zdravlja u Olovu i Višegradu.\nZahvaljujući toj kampanji umnogome je poboljšan status i pristup oboljelim od karcinoma dojke, a oboljele su otvoreno progovorile o svojoj bolesti. U FBiH je formirana Komisija za onkologiju i ustanovljen registar oboljlih, dok je u RS-u formiran Centar za dojku u kojem radi interdisciplinarni tim. Širom BiH osnovano je niz udruženja koja okupljaju i brinu o osobama oboljelim od karcinoma dojke.\nKampanju "Zagrljaj podrške" organizirali su Asocijacija udruženja za brigu o pacijenticama oboljelim od tumora dojke u BiH i Udruženje onkologa BiH koji će nastaviti s naporima za sistemsko rješavanje statusa pacijentica.\nNa sinoćnoj svečanosti uručene su zahvalnice kompanijama, predstavnicima institucija raznih nivoa vlasti, medijima i ostalima koji su na bilo koji način pomogli u realizaciji kampanje "Zagrljaj podrške".\nGeneralni sponzor kampanje "Zagrljaj podrške" je kompanija Hoffmann la Roche Predstavništvo za BiH, a uspješnoj realizaciji te kampanje umnogome je doprinio angažman javnih ličnosti.


Rukometni savez BiH odlučio: Tri sedmice bez prisustva publike, mijenja se kalendar takmičenja – Sport Centar Rukometni savez BiH odlučio: Tri sedmice bez prisustva publike, mijenja se kalendar takmičenja – Sport Centar\nRukometni savez Bosne i Hercegovine donio je odluku da utakmice u naredne tri sedmice budu odigrane bez prisustva publike.\nPovodom sprečavanja širenja korona virusa, RSBiH je donio nekoliko važnih odluka za bližu budućnost. U saopštenju se navodi sljedeće:\n“U cilju zaštite i prevencije širenja korona virusa sve rukometne utakmice na teritoriji BiH narednih 21 dan igrat će se bez prisustva gledaoca.\nPraćenje situacije u koordinaciji sa EHF-om i IHF-om, analiza predviđenih aktivnosti svih reprezentativnih selekcija u pogonu. Usaglašavanje eventualnih odluka sa predstavnicima Medicinske komisije Rukometnog saveza BIH“, naveli su iz RSBiH.\nRK Izviđač poslao dopis RSBiH: Ukoliko komisije ne obave svoj posao, nećemo igrati meč Kupa


„Frankfurter algemajne“: Zašto Srbija uspešno vakciniše - Sputnjik Srbija\n08:29 12 Maj 2021\n22:16 29.01.2021 Preuzmite kraći link\nNemački list „Frankfurter algemajne cajtung“ (FAZ) piše da u Evropi, posle Velike Britanije, niko nije vakcinisao toliko građana kao Srbija, i ocenjuje da je to učinjeno zahvaljujući pomoći Pekinga i Moskve.\nSrbija je daleko ispred Nemačke, Francuske i svih ostalih zemalja EU, navodi FAZ, postavljajući pitanje kako je to moguće.\nList podseća da je Evropa bila iznenađena zbog zahvalnosti koju je u martu prošle godine pokazao Kini predsednik Srbije Aleksandar Vučić na aerodromu nakon isporuke zaštitnih maski i druge robe koja je u to vreme bila deficitarna.\n„Reakcija je bila slična i kada su se ubrzo nakon toga svuda u centru Beograda pojavili ogromni plakati na kojima se pored slogana ‘Hvala, brate Si’ video portret kineskog predsednika. Ovih dana, međutim, mogu se čuti čak i mnogi tvrdoglavi protivnici srpskog predsednika da su se njegovi napori da uspostavi dobre odnose sa Pekingom isplatili. Jer na evropskom kontinentu nijedna država ne vakciniše svoje stanovništvo brže od Srbije“, ocenjuje FAZ, prenosi RTS.\nMinistar zdravlja Srbije Zlatibor Lončar objašnjava za FAZ da je Srbija, za razliku od zapadnih zemalja, pokušala da dobije vakcine od svih dobavljača, a list dodaje da su u Srbiji dostupne vakcine „Fajzera“, ruskog „Sputnjika Ve“ (Sputnik V) i kineskog „Sinofarma“.\n„Za razliku od mnogih drugih zemalja, građani Srbije mogu da biraju koju vakcinu žele. Čim je naš nacionalni kontrolni organ odobrio vakcinu kao sigurnu i efikasnu nakon testiranja, ona će biti dostupna svima“, citirao je list izjavu Lončara o politici nabavke u Srbiji.\n© Foto : Sputnjiku ustupila Vlada Srbije\nĐerlek: U Srbiji najtraženija ruska vakcina, osećam se „očenь horošo“ posle vakcinacije\nFAZ prenosi i navode Mirsada Đerleka, državnog sekretara u Ministarstvu zdravlja, da je ruska vakcina „Sputnjik Ve“ (Sputnik V) ubedljivo najpopularnija u Srbiji.\nPrema tome, navode, 40 procenata onih koji su spremni da se vakcinišu odlučilo se za „Sputnjik“, a 28 odsto za „Fajzer“. Trećina je izjavila da nemaju preferencije.\nFAZ ocenjuje da je glavni razlog za trenutnu vodeću poziciju Srbije u trci vakcinacije Kina, koja je do sada isporučila milion doza „Sinofarma“, što je znatna količina za zemlju od sedam miliona ljudi.\nU međuvremenu, dodaje, ministar zdravlja jasno stavlja do znanja da Srbija želi da održi trenutnu stopu vakcinacije:\n„Naša strategija je da do leta postignemo kolektivni imunitet. Iako smo na dobrom putu, već posebnu pažnju posvećujemo jeseni, jer će tada biti potrebno da se na odgovarajući način pripremimo za novi ciklus vakcinacije protiv korone i za sezonu gripa“.\nTakođe navode i da je Srbija htela da pomogne u regionu uz podsećanje da je premijer Severne Makedonije Zoran Zaev najavio da je toj zemlji dozvoljeno da kupi 8.000 doza „Fajzerove“ vakcine od Srbije.\nList navodi i da su „takva pitanja pod političkim nabojem“, ukazujući na to da je Beograd poslao mini-kontingent od 55 doza vakcina na sever Kosova, što je iz Prištine protumačeno kao mešanje u kosovske poslove. Na to je, podseća autor, Vučić odgovorio da nisu poslati artiljerija i tenkovi, već samo vakcine i lekovi.\nU međuvremenu, susedne države su napola zavidne i napola sumnjaju u uspeh Srbije, piše FAZ.\n„Ali, umesto da se oslanjamo samo na Kovaks, trebalo je da se odlučimo za bilateralne pregovore poput Srbije“, kažu neki kritičari u regionu.\nU Severnoj Makedoniji sada se nadaju da će moći da počnu da vakcinišu negde u februaru. Mnogo bi se dobilo kad bi bar bolničko osoblje moglo da se vakciniše, navodi list i podseća da je vakcinacija u Srbiji počela pre mesec dana.\n„Ovo takođe čini geostratešku komponentu najnovijih dešavanja jasnom, uz moto: Kina kao spasitelj, EU kao neuspeh u vanrednim situacijama“, ocenio je list, podsećajući na reči Vučića koji je nedavno uporedio situaciju na Balkanu sa siromašnijim putnicima na Titaniku.\n„S obzirom na takve opasnosti, ministri spoljnih poslova 13 država članica izdali su zajedničko pismo početkom januara u kojem pozivaju ljude da podele sopstvene zalihe sa svojim susedima na Balkanu. Jer EU neće biti sigurna ako to nisu ni države u njenoj neposrednoj blizini. Pored susednih zemalja poput Bugarske, Hrvatske, Mađarske i Rumunije, među potpisnicima su bile i Danska, Finska i Švedska. Nemačke nije bilo“, navodi FAZ.\nRusija punom parom proizvodi vakcine protiv korone\nvakcinacija, Srbija, Frankfurter alemajne cajtung


RTCG - Radio Televizija Crne Gore - Nacionalni javni servis :: Politika :: SAD najvažniji strateški saveznik CG\n20. 10. 2021. 10:39 >> 10:46 2\nABAZOVIĆ I RADULOVIĆ\nSAD najvažniji strateški saveznik CG\nSjedinjene Američke Države su najvažniji strateški saveznik i prijateljska zemlja sa kojom Crna Gora dijeli evroatlanski sistem vrijednosti, poručio je potpredsjednik Vlade Crne Gore Dritan Abazović. Abazović i ministar vanjskih poslova Đorđe Radulović sastali su se u Stejt Dipartmentu sa Vendi Šerman, zamjenicom državnog sekretara Sjedinjenih Američkih Državama i Karen Donfrid, pomoćnicom državnog sekretara za evropske i eveoazijske poslove.\nKako je saopšteno iz Vlade, potpredsjednik Abazović je istakao zadovoljstvo zbog prve zvanične crnogorske posjete Stejt Dipartmentu od Covid krize, navodeći da su SAD najvažniji strateški saveznik i prijateljska zemlja sa kojom Crna Gora dijeli evroatlanski sistem vrijednosti.\nAbazović je naglasio važnost podrške koju Stejt Dipartment pruža Crnoj Gori na EU putu, reformama u poglavljima 23 i 24 i borbi protiv korupcije.\nVendi Šerman, zamjenica državnog sekretara SAD, istakla je da SAD uvažava Crnu Goru kao cijenjenog saveznika SAD i NATO i da će naša država imati podršku u cilju još snažnijih reformi koje će donijeti ubrzanje evropskog puta Crne Gore.\nKaren Donfrid pohvalila je rezultate koje je Crna Gora postigla u borbi protiv organizovanog kriminala i korupcije, naročito istorijsku zapljenu 1,4 tone kokaina i suzbijanje šverca cigareta prelo Luke Bar.\n"Sa američke strane, sastanku sa Abazović i Radulovićem prisustvovao je i Gabrijel Eskobar, specijalni izaslanik SAD za Zapadni Balkan", saopšteno je iz Vlade.\nDritan Abazović CG-SAD Vendi Šerman Đorđe Radulović


Niška televizija » Info dan o evropskim mogućnostima za mlade (VIDEO)\nObjavljeno 19.06.2014. 14:41\nStudije u nekom od evropskih gradova gotovo svakom mladom čoveku deluju atraktivno, ali malo ko od njih zna na koji način to može i da ostvari. Zato je u niškoj opštini Medijana održan info dan o evropskim mogućnostima za mlade gde su predstavnici Ministarstva omladine i sporta predstavili programe za obrazovanje širom starog kontinenta.\nUkoliko su imali dovoljno sreće, evropske gradove su mladi ljudi uglavnom posećivali kao turisti. Manji je broj mladih otišao tamo da se školuje iako postoje različite varijante za obrazovanje u Evropi.\nInfo dan o evropskim mogućnostima kome su prisustvovali predstavnici omladinskih organizacija održan je u Gradskoj opštini Medijana.\nEvropa nudi brojne mogućnosti za obrazovanje,ali i dalju karijeru. Pitanje koje se, svakako, nameće jeste kako u Srbiju vratiti mlade koji su na Zapad otišli da se školuju.


Smešni zakoni širom sveta: Neki nikada nisu prestali da važe! - Zanimljivosti - Sme�no - Vesti - Svet Plus\n20:47 16. DEC 2017.\nOdređeni broj ovih smešnih i bizarnih zakona nikada nije prestao da važi ali se u praksi ne primenjuju. U Singapuru je recimo od 2004. godine protivzakonito prodavati ili konzumirati žvakaće gume zbog poteškoća pri njihovom uklanjanju sa raznih mesta. U Vermontu žene moraju da dobiju pismenu dozvolu od supruga da bi smele da nose zubnu protezu, a ako slučajno u ovoj državi tvrdite da Bog ne postoji mogli bi ste da završite i u zatvoru. U Džordžiji je nezakonito menjati odeću na lutki u izlogu, ako predhodno niste spustili zavesu, a u Virdžiniji možete završiti u zatvoru i do šest meseci, ako ste se sa nekim našalili, a on ne želi da prihvati šalu. U Mejnu će biti kažnjena svaka osoba koja Božićne ukrase nije uklonila nakon 14. januara. Ako ste u Severnoj Koreji, dobro je znati da je tamo zabranjeno nositi džins pantalone, fotografisati siromašne i posedovati kola, sem ukoliko se ne radi o članovima partije. Škoti su dužni da ukoliko ih stranac zamoli da se posluži njihovim telefonom moraju da ga puste u kuću.\nDrage dame, kada biste živele u Mičigenu ne biste smele da se šišate bez dozvola supruga, a u Arkanzasu suprug legalno može da tuče svoju ženu. Kada je u pitanju Velika Britanija, kažnjivo je naopako lepiti poštanske markice na kojima se nalaze članovi kraljevske porodice, a posebno takvu kovertu poslati, jer se to smatra izdajom države. Bizarni zakon u Kini, kaže da je zabranjena reinkarnacija bez prethodnog odobrenja vlasti. Dakle, i mrtav čovek mora da poštuje zakon. U Danskoj postoji spisak odobrenih imena za decu i ukoliko roditelji svojoj bebi žele da daju ime koje nije na spisku, moraju podneti zahtev.


Konferencija za izradu procjene ugroženosti od prirodnih ili drugih nesreća - Klix.ba\nMinistarstvo sigurnosti BiH Konferencija za izradu procjene ugroženosti od prirodnih ili drugih nesreća\nKonferencija za izradu procjene ugroženosti od prirodnih ili drugih nesreća\n2.12.2010. u 08:28\nPeta planska konferencija - radionica za izradu Procjene ugroženosti BiH od prirodnih ili drugih nesreća bit će održana danas i sutra u Sarajevu u organizaciji Ministarstva sigurnosti BiH.\nPetu plansku konferenciju otvorit će zamjenik komandanta NATO Štaba u Sarajevu pukovnik John Andreas Olsen. Konferenciji će prisustvovati i pomoćnik ministra sigurnosti za zaštitu i spašavanje Samir Agić.\nU realizaciju konferencije će biti uključeni i predstavnici Balkanskog instituta za analizu i procjenu rizika iz Beograda, kao konsultant na izradi procjene.\nProcjena ugroženosti od prirodnih ili drugih nesreća BiH je jedan od značajnijih dokumenata na čijoj izradi radi Interresorna radna grupa koju čine predstavnici institucija i organa u BiH i eksperti za pojedine oblasti, uključujući i predstavnike međunarodnih organizacija, institucija i agencija.\nIzrada procjene ugroženosti je ključna aktivnost s obzirom na činjenicu da je njeno donošenje preduslov za izradu Plana zaštite i spašavanja, te Programa razvoja sistema zaštite i spašavanja BiH, saopćeno je iz Ministarstva sigurnosti BiH.


RTS :: Na Dan knjige kruševački osnovci darivali biblioteke seoskih škola\nSrbija danas Na Dan knjige kruševački osnovci darivali biblioteke seoskih škola\nutorak, 23. apr 2019, 15:14 -> 15:36\nAutor: Vesan Kezović Miljković i Jelena Marinović\nDanas je Svetski dan knjige i autorskih prava, koji se obeležava u znak sećanja na velikane književnosti - Šekspira i Servantesa. Koliko se, i šta čita proveravale su kolege iz Kruševca i Niša.\nAkciji prikupljanja knjiga za formiranje bibliteka u pet područnih odeljenja OŠ "Vladislav Savić Jan", kruševački osnovci su se u velikom broju odazvali, darujući svoje omiljene naslove s mnogo ljubavi.\n"Ja mislim da je izuzetno važan osećaj darivanja, iz prostog razloga što je pojava multitaskinga, interneta i razvoj tehnologija našu decu odveo u smeru koji jeste u skladu sa 21. vekom ali je ona baza zapravo knjiga i njoj se uvek trebamo vraćati", kaže Ana Paunović iz Razvojnog centra Srbije.\nLjubav prema pisanoj reči u OŠ „Jovan Popović" s pažnjom neguju. Kroz pozorišne predstave, radionice i časove stvarajući atmosferu i okruženje koje mališane motiviše.\n„Čitam zato što moja učiteljica nama stalno priča ja sam mnogo volela da čitam pa sam počeo i ja da čitam sa njom i onda sam zavoleo da čitam", kaže jedan od njih.\n"Mi koji volimo knjigu i rado čitamo se zaista trudimo u školi da tu ljubav prenesemo našoj deci i zasita mislim da je u samoj porodici, a onda i školi ključ tog uspeha. Postati dobar čitalac. Svestrana ličnost, neko ko će umeti da ceni umetnost i lepu reč", navodi Sandra Popović, profesor razredne nastave u OŠ "Jovan Popović" u Kruševcu.\nSa promenom interesovanja u starijim razredima menjaju se mnoge , pa i čitalačke navike.\n"Oni se uvek bune kada je u pitanju lektira više bi voleli da čitaju drugačije knjige, nešto što njima odgovara, njihovom uzrastu ne klasike naše književnosti, one pisce koje smo mi ranije čitali, ali dobro možda će se nešto i u tom smislu promeniti", kaže Ivana Pavlović, profesorka srpskog jezika u Devetoj ginmaniziji u Nišu.\nLjubav prema knjizi i pisanoj reči razvija se mnogo pre nego nam škola odredi šta ćemo čitati , a najveću odgovornost da se ta ljubav kod dece i razvije snose roditelji.


Odgovor Turske na mogućnost da ih izbace iz NATO-a zbog S-400 - Sputnjik Srbija\n15:11 17.04.2019 Preuzmite kraći link\n„Turska je punopravna članica NATO-a i ima pravo glasa pri donošenju svih odluka. Neprihvatljivo je da se razmatra pitanje isključenja Turske iz Alijanse u kontekstu kupovine ruskih PVO sistema“, rekao je Kalin.\nGovoreći o tursko-američkim odnosima, Kalin je rekao da su oni ušli u „teška vremena“.\n„Nije samo reč o S-400 ili o isporuci američkih aviona F-35, već se naši stavovi razilaze i po pitanju sirijske krize, ali i borbe protiv terorizma. Osnovni problemi u dijalogu su podrška koju Amerika pruža sirijskim Kurdima i Radničkoj partiji Kurdistana, kao i po pitanju izručenja imama Fetulaha Gulena Turskoj“, zaključio je Kalin.\nS-400, članstvo, kupovina, NATO, Ibrahim Kalin, Turska


26/02/2013 | 07:32\nJuče oko 17 sati završen je sastanak poverilaca ATP Vojvodine, na kome je dogovoreno da se prinudno naplate potraživanja.\nPredstavnik bivših radnika ATP Vojvodina Ljubomir Lelović rekao je za Radio-televiziju Vojvodina da radnici očekuju da im budu isplaćene zarade i da će poslodavac početi da ih isplaćuje već od sutra.\nGradonačelnik Novog Sada Miloš Vučević rekao je da grad nije postigao dogovor s poveriocima ATP Vojvodina, zbog čega ne postoji nijedno sredstvo koje gradska vlast može da primeni kako bi sprečila naplatu.\nNajavio je da će se u slučaju prinudne naplate, odmah raditi rebalans budžeta.\nSkupština Novog Sada je u prošli petak prihvatila odluku da Grad Novi Sad pred Vrhovnim kasacionim sudom Srbije zatraži reviziju sudskog postupka u sporu sa ATP Vojvodina koji je nedavno izgubio.\nOdbornici vladajuće koalicije podržali su tada izveštaj stručnog tima o sagledavanju činjeničnog stanja i predlaganja rešenja u sporu koji je protiv Grada vodila ATP Vojvodina. Taj stručni tim za ocenu validnosti ugovora Novog Sada i ATP "Vojvodina" doneo je krajem januara mišljenje da je Grad ispunio sve ugovorne obaveze prema tom preduzeću prilikom izgradnje nove autobuska stanice.\nPrivredni apelacioni sud u Beogradu doneo je, medjutim, pre dve nedelje odluku da je Grad Novi Sad dužan da sa 1,3 milijardi dinara obešteti ATP Vojvodina u sporu oko izgradnje nove autobuske stanice.\nSud je ocenio da Grad nije poštovao tadašnji Generalni urbanistički plan, kojim je predvidjeno da sadašnja Medjumesna autobuska stanica treba da postane prigradska, a da se nova izgradi na placu ATP Vojvodina.